open-index/open-wikipedia-markdown huggingface dataset:
ହୃଷୀକେଶ ମଲ୍ଲିକ

**ହୃଷୀକେଶ ମଲ୍ଲିକ** (ଜନ୍ମ: ୫ ମାର୍ଚ୍ଚ ୧୯୫୫) ଜଣେ ଭାରତୀୟ ପୂର୍ବତନ ଅଧ୍ୟାପକ, ଏବଂ ଓଡ଼ିଆ-ଭାଷୀ ସାହିତ୍ୟିକ, ସମ୍ପାଦକ । ସେ ୧୨ଟି କବିତା ପୁସ୍ତକ, ୨ଟି ଗଳ୍ପ ଓ ୧୦ଟିରୁ ଅଧିକ ସମାଲୋଚନା ମୂଳକ ପୁସ୍ତକ ସମେତ ସମୁଦାୟ ୪୦ଟିରୁ ପୁସ୍ତକ ପ୍ରକାଶ କରିଥିଲେ । ତାଙ୍କର *ସରିଯାଇଥିବା ଅପେରା* ପୁସ୍ତକ ପାଇଁ ୨୦୨୧ ମସିହାରେ ତାଙ୍କୁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଓ *ଜେଜେ ଦେଖି ନ ଥିବା ଭାରତ* ପାଇଁ ୨୦୧୬ରେ ଶାରଳା ପୁରସ୍କାର ମିଳିଥିଲା । ପୂର୍ବରୁ ତାଙ୍କୁ ୧୯୮୮ ମସିହାରେ *ଧାନ ସାଉଁଟା ଝିଅ* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମଧ୍ୟ ମିଳିଥିଲା ।

## ଜୀବନୀ 
### ପ୍ରାରମ୍ଭିକ ଜୀବନ 
ହୃଷୀକେଶ ମଲ୍ଲିକ ୧୯୫୫ ମସିହାରେ ଓଡ଼ିଶାର ଭଦ୍ରକ ଜିଲ୍ଲାସ୍ଥିତ ବାଣିତିଆଠାରେ ଜନ୍ମଗ୍ରହଣ କରିଥିଲେ ସେଠାରେ ତାଙ୍କର ପିଲାଦିନ ବିତିଥିଲା । ପିଲାବେଳେ ସେ ଭାଗବତ ପାରାୟଣ, ପାଠଚକ୍ର ଓ ଭୀମ ଭୋଇଙ୍କ ଭଜନ ଜଣାଣ ଆଦି ଶୁଣୁଥିଲେ ଓ ଏସବୁ ତାଙ୍କୁ ଅନୁପ୍ରାଣିତ କରିଥିଲା ।

### ସାହିତ୍ୟ ରଚନା 
ସେ ସ୍କୁଲ ସମୟରୁ କବିତା ଓ ଗପ ଲେଖୁଥିଲେ । ତାଙ୍କର ପ୍ରଥମ କବିତା "*ଛୁଆ ବହଲା*" ଧରିତ୍ରୀ ଖବରକାଗଜରେ ପ୍ରକାଶ ପାଇଥିଲା ।

### ବୃତ୍ତି 
ସେ ଉଚ୍ଚଶିକ୍ଷା ପରେ ଅଧ୍ୟାପନା ଆରମ୍ଭ କରିଥିଲେ ଓ ୨୦୧୨ ମସିହାରେ ଚାକିରିତୁ ଅବସର ଗ୍ରହଣ କରିଥିଲେ । ସମ୍ପ୍ରତି ସେ ଧରିତ୍ରୀ ଖବରକାଗଜରେ ଫିଚର ଓ ସାହିତ୍ୟ ବିଭାଗରେ ସମ୍ପାଦନା କାର୍ଯ୍ୟରେ ଲିପ୍ତ ଅଛନ୍ତି ।

## ରଚନାବଳୀ 
* ଧାନ ସାଉଁଟା ଝିଅ - ୧୯୮୭
* ଉଜୁଡ଼ା କ୍ଷେତର ଗୀତ - ୧୯୯୧
* ଘଟ ଆକାଶ - ୧୯୯୮
* ଧର୍ମପତ୍ନୀ - ୨୦୦୦
* ଜୀବନ ନାମା - ୨୦୦୦
* ଧାନ ସାଉଁଟା ଝିଅ ଓ କବିତା ଆଉ କେଇଟି - ୨୦୦୧
* ସାଙ୍ଗୀ ଚନ୍ଦ୍ରସୂର୍ଯ୍ୟ - ୨୦୦୪
* ବସୁଷେଣ - ୨୦୦୬
* ଜେଜେ ଦେଖିନଥିବା ଭାରତ - ୨୦୧୫
* ରେବତୀ - ୨୦୧୬
* ସରିଯାଇଥିବା ଅପେରା
### ଉପନ୍ୟାସ
* ମାଳତୀର ବର (ଲେଖାଲେଖି, ଅକ୍ଟୋବର,୨୦୦୫)

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୨୦୨୧ ("*ସରିଯାଇଥିବା ଅପେରା*")
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୮ 
* ଶାରଳା ପୁରସ୍କାର, ୨୦୧୬ (ଜେଜେ ଦେଖିନଥିବା ଭାରତ ପାଇଁ)
* ଭାନୁଜୀ ରାଓ ସ୍ମାରକୀ ପୁରସ୍କାର - ୨୦୧୮(ଶ୍ରୀ ଗଙ୍ଗାଧର ରଥ ଫାଉଣ୍ଡେସନଦ୍ୱାରା ପ୍ରଦତ୍ତ)
* ଝଙ୍କାର ପୁରସ୍କାର (କବିତା), ୨୦୧୦(ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
* ରାଜଧାନୀ ପୁସ୍ତକମେଳା ପୁରସ୍କାର, ୨୦୦୪
* କାନ୍ତ କବି ପଦକ, ୧୯୭୬
* ଗୋକର୍ଣ୍ଣିକା ସମ୍ମାନ
## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଶାରଳା ପୁରସ୍କାର ବିଜେତା
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ରାଜଧାନୀ ପୁସ୍ତକମେଳା ପୁରସ୍କାର
ଖିଚିଂ

**ଖିଚିଂ** ମୟୂରଭଞ୍ଜ ଜିଲ୍ଲାରେ ଥିବା ଏକ ଗ୍ରାମ । ଏହି ଗାଁ କୀଚକେଶ୍ୱରୀ ମନ୍ଦିର ଓ ସେଠାକାର କଳା ମୁଗୁନି ପଥର କାମ ପାଇଁ ପ୍ରସିଦ୍ଧ । ଖିଚିଂ ଭଞ୍ଜବଂଶୀୟ ରାଜାଙ୍କ ରାଜଧାନୀ ଥିଲା । 

## ଅବସ୍ଥିତି 
ଖିଚିଂ ବାଲେଶ୍ୱରଠାରୁ ୧୯୦ କିମି ଓ ବାରିପଦାଠାରୁ ୧୩୦ କିମି ଦୂର । କରଞ୍ଜିଆ, ଜସିପୁର, ରାୟରଙ୍ଗପୁର ଓ କେନ୍ଦୁଝରଠାରୁ ଖିଚିଂକୁ ନିୟମିତ ବସ ଚାଲିଥାଏ । କେନ୍ଦୁଝର, ଟାଟା ନଗର, ବାରିପଦା ଓ ବାଲେଶ୍ୱର ରେଳଷ୍ଟେସନ ଆଦି ଏହାର ପାଖାପାଖି ରେଳଷ୍ଟେସନ । ଭୁବନେଶ୍ୱର, କଲିକତା, ଜାମସେଦପୁର ଓ ରାଞ୍ଚି ଏୟାରପୋର୍ଟ ଖିଚିଂର ପାଖାପାଖି ବିମାନବନ୍ଦର ।

## କୀଚକେଶ୍ୱରୀ ମନ୍ଦିର 
ଖିଚିଂରେ ସମ୍ପୂର୍ଣ୍ଣ କଳା ମୁଗୁନି ପଥରରେ ନିର୍ମିତ କୀଚକେଶ୍ୱରୀ ଦେବୀଙ୍କ ଏକ ମନ୍ଦିର ରହିଛି । ଏହା ୧୯୨୦ରୁ ୧୯୨୬ ମସିହା ମଧ୍ୟରେ ମୟୂରଭଞ୍ଜର ତତ୍କାଳୀନ ଭଞ୍ଜବଂଶୀୟ ମହାରାଜାଙ୍କଦ୍ୱାରା ନିର୍ମିତ । ଦେବୀ କୀଚକେଶ୍ୱରୀ ଭଞ୍ଜବଂଶୀୟ ରାଜାଙ୍କ ଇଷ୍ଟଦେବୀ ଥିଲେ । ମନ୍ଦିରଟି ବିଭିନ୍ନ କାରଣରୁ ଭାଙ୍ଗିରୁଜି ଯାଇଥିବାରୁ ମହାରାଜା ପ୍ରତାପ ଚନ୍ଦ୍ର ଭଞ୍ଜଦେଓଙ୍କଦ୍ୱାରା ୧୯୩୪-୧୯୪୨ ମସିହା ଭିତରେ ଏହି ମନ୍ଦିରର ପୁନରୁଦ୍ଧାର କରାଯାଇଥିଲା । ପ୍ରତାପ ଚନ୍ଦ୍ର ଭଞ୍ଜଦେଓଙ୍କଦ୍ୱାରା ଏଠାରେ ଏକ ସଂଗ୍ରହାଳୟ ମଧ୍ୟ ପ୍ରତିଷ୍ଠା କରାଯାଇଛି ।

## ପଥର କାର୍ଯ୍ୟ 
ଖିଚିଂ ପଥରକାମ ପାଇଁ ଜଣାଶୁଣା । କୀଚକେଶ୍ୱରୀ ମନ୍ଦିରରେ ଆଞ୍ଚଳିକ କାରିଗରଙ୍କ ପଥରକାମ ଦେଖିବାକୁ ମିଳିଥାଏ । ମନ୍ଦିର ନିର୍ମାଣ ଓ ପୁନରୁଦ୍ଧାର କାର୍ଯ୍ୟ ୧୯୪୦ ଦଶକରେ ଶେଷ ହେବା ପରେ ଆଞ୍ଚଳିକ ପଥର କାରିଗରମାନେ କାମ ଅଭାବରୁ ଜୀବିକା ନିର୍ବାହ କରିବାକୁ ଅକ୍ଷମ ହେଉଥିଲେ । କଳାକାରଙ୍କ ଦୂରାବସ୍ଥାକୁ ବୁଝିପାରି ତତ୍କାଳୀନ ମହାରାଜା ସେମାନଙ୍କ ପାଇଁ ଖିଚିଂଠାରେ ଏକ ସୋସାଇଟି ତିଆରିକରିଥିଲେ । ସ୍ଥାନୀୟ ଅଞ୍ଚଳରୁ ସଂଗୃହିତ ପଥରରେ ମୃର୍ତ୍ତି ନିର୍ମାଣ କରି କାରିଗରମାନେ ଏହି ସୋସାଇଟିକୁ ବିକ୍ରୀ କରି ଜୀବିକା ନିର୍ବାହ କରୁଥିଲେ । ସୋସାଇଟି ମୂର୍ତ୍ତିଗୁଡ଼ିକ ବିକିବା ବ୍ୟବସ୍ଥା କରୁଥିଲା । ରାଜ୍ୟ ସରକାର ୧୯୭୮ ମସିହାରେ ଏହି ସୋସାଇଟି ଅଧୀନରେ ଏକ ପଥର ଖୋଦେଇ ତାଲିମ କେନ୍ଦ୍ର ପ୍ରତିଷ୍ଠା କରିଥିଲେ । ଏଠାରୁ ତାଲିମ ନେଇ ବହୁ ଶିଳ୍ପୀ ଦେଶ ବିଦେଶରେ ନାଁ କରିଛନ୍ତି । ସରକାରୀ ଉଦାସୀନତା ଯୋଗୁ ଏହି କେନ୍ଦ୍ରଟି ୨୦୦୬ ମସିହାରୁ ବନ୍ଦ ହୋଇ ଯାଇଛି ।

## ଆଧାର 
## ବାହାର ଲିଙ୍କ 
ଶ୍ରେଣୀ:ମୟୂରଭଞ୍ଜ ଜିଲ୍ଲା
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଗାଆଁ ଓ ସହର
ଶ୍ରେଣୀ:ଓଡ଼ିଶା ପର୍ଯ୍ୟଟନ
ଗନରିଆ

ଗନରିଆ (ଇଂରାଜୀ ଭାଷାରେ **Gonorrhea** ବା **gonorrhoea**) ଏକ ଯୌନ ସଞ୍ଚାରିତ ସଂକ୍ରମଣ (sexually transmitted infection) ଯାହା ନାଇସେରିଆ ଗନରି (*Neisseria gonorrhoeae*) ଜୀବାଣୁଦ୍ୱାରା ସୃଷ୍ଟି ହୁଏ ।  ପ୍ରତ୍ୟେକ ବର୍ଷ ୨୫ ବର୍ଷ ବୟସରୁ କମ ଥିବା ଯୌନ ସକ୍ରିୟ ମହିଳା ଓ ନୂତନ ଯୌନ ସାଥୀମାନଙ୍କର ଗନରିଆ ନିମନ୍ତେ ପରୀକ୍ଷା କରିବାକୁ ସୁପାରିସ କରାଯାଏ । ଏହି ସୁପାରିସ ପୁରୁଷ-ପୁରୁଷ ଯୌନ ସାଥୀମାନଙ୍କ ନିମନ୍ତେ ମଧ୍ୟ ପ୍ର‌ଯୁଜ୍ୟ । ତିନି ମାସର ଚିକିତ୍ସା ପରେ ଆଉଥରେ ଜୀବାଣୁ ଉପସ୍ଥିତି ନିମନ୍ତେ ପରୀକ୍ଷା କରାଯାଏ । ପ୍ରତି ବର୍ଷ ସିଫିଲିସ (syphilis), କ୍ଲାମିଡିଆ (chlamydia) ଓ ଟ୍ରାଇକୋମୋନିଆସିସ (trichomoniasis) ଇତ୍ୟାଦି ରୋଗମାନଙ୍କ ଭଳି ୪୯୮ ନିୟୁତ ନୂଆ ଯୌନ ସଞ୍ଚାରିତ ରୋଗଦ୍ୱାରା  ଆକ୍ରାନ୍ତ ଲୋକଙ୍କ ମଧ୍ୟରୁ ୩୩ରୁ ୧୦୬ ନିୟୁତ କେବଳ ଗନରିଆ ରୋଗାକ୍ରାନ୍ତ ଥାଆନ୍ତି । ଅଳ୍ପ ବୟସ୍କା ଯୁବତୀମାନଙ୍କୁ ସାଧାରଣତଃ ଏ ରୋଗ ହୁଏ । ପୁରୁଣା ଟେଷ୍ଟାମେଣ୍ଟ (Old Testament) ଲେଖା ହୋଇଥିବା କାଳରୁ ଏହି ରୋଗ ବିଷୟରେ ବର୍ଣ୍ଣନା ଲିପିବଦ୍ଧ ଅଛି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କର୍ଟିସୋଲ

**କର୍ଟିସୋଲ** ବା **ହାଇଡ୍ରୋକର୍ଟିଜୋନ** (ଇଂରାଜୀ ଭାଷାରେ  **Hydrocortisone**) ହେଉଛି ଏକ ହରମୋନ୍‌ର ନାମ । ବ୍ୟବହାରରେ ଆଡ୍ରେନାଲ୍ ଅଭାବ, ଆଡ୍ରେନୋଜେନିଟାଲ୍ ସିଣ୍ଡ୍ରୋମ, ଉଚ୍ଚ ରକ୍ତ କ୍ୟାଲସିୟମ୍ ସ୍ତର, ଥାଇରଏଡାଇଟିସ୍, ରିଉମାଟଏଡ ଆର୍ଥ୍ରାଇଟିସ୍, ଡର୍ମାଟାଇଟିସ୍, ଆଜମା ଏବଂ କ୍ରନିକ ଅବ୍‌ସ୍ଟ୍ରକ୍ଟିଭ୍ ପଲ୍‌ମୋନାରି ଡିଜିଜ ଭଳି ରୋଗମାନଙ୍କରେ ଏହା ବ୍ୟବ‌ହୃତ ହୁଏ ।  ଆଡ୍ରେନୋକର୍ଟିକାଲ୍ ଅଭାବ ପାଇଁ ଏହା ପସନ୍ଦ ଯୋଗ୍ୟ ଚିକିତ୍ସା । ଏହା ପାଟିରେ, ସ୍ଥାନୀୟ କିମ୍ବା ଇଞ୍ଜେକସନଦ୍ୱାରା ଦିଆଯାଇପାରେ । ହାଇଡ୍ରୋକୋର୍ଟିଜୋନ ହେଉଛି ଏକ ଗ୍ଲୁକୋକର୍ଟିକଏଡ ଓ ଏହା ଏକ ଆଣ୍ଟି-ଇନ୍‌ଫ୍ଲାମେଟୋରୀ ଯାହା ପ୍ରତିରକ୍ଷା ଦମନ କରି କାର୍ଯ୍ୟକ୍ଷମ ହୁଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ସାଧାରଣ ଚିକିତ୍ସା ପାଇଁ ଏହାର ମୂଲ୍ୟ ୨୫ ଡଲାରରୁ କମ୍ ଅଟେ । 

## ଆଧାର
ଲକ୍ଷ୍ମୀଧର ନାୟକ

**ଲକ୍ଷ୍ମୀଧର ନାୟକ**(୧୯୧୩-୨୦୦୪) ଜଣେ ଅତିବଡ଼ୀ ଜଗନ୍ନାଥ ଦାସ ସମ୍ମାନପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ । ଗଳ୍ପ, ଉପନ୍ୟାସ, କବିତା, ନାଟକ ଭଳି ଓଡ଼ିଆ ସାହିତ୍ୟର ପାରମ୍ପାରିକ ବିଭାଗ ବ୍ୟତିତ, ଗୀତ ଓ ଗଜଲ ଲିଖନରେ ମଧ୍ୟ ସେ ଦକ୍ଷ ଥିଲେ ।    

## ଜୀବନୀ
ଲକ୍ଷ୍ମୀଧର, ୧୯୧୩ ମସିହାରେ ଜନ୍ମଗ୍ରହଣ କରିଥିଲେ । ପିତା, ଟାଟା ଇସ୍ପାତ କାରଖାନାରେ ଜଣେ କେମିଷ୍ଟ ଭାବରେ କାର୍ଯ୍ୟ କରୁଥିଲେ । ସେଥି ଯୋଗୁ ଜାମସେଦପୁରଠାରେ ତାଙ୍କର ପିଲାବେଳ କଟିଥିଲା । ସ୍କୁଲ ସମୟରୁ ସେ ଗୀତ, କବିତା ରଚନା ସହ ବଂଶୀ ଓ ହାରମୋନିୟମ ବଜେଇ ପାରୁଥିଲେ । ସ୍କୁଲ ମାଗାଜିନ ମଧ୍ୟ ସମ୍ପାଦନା କରୁଥିଲେ । ପଣ୍ଡିତ ବିଶ୍ୱନାଥ ମିଶ୍ର ଜାମସେଦପୁରଠାରେ ତାଙ୍କର ଓଡ଼ିଆ ଶିକ୍ଷକ ଥିଲେ । 

୧୯୩୬-୩୭ ମସିହା ବେଳକୁ ସେ ମଧ୍ୟ ଟାଟା ଇସ୍ପାତ କାରଖାନାରେ ଚାକିରି କରିବା ଆରମ୍ଭ କରି ସାରିଥିଲେ ।  ମାତ୍ର ୨୦ ବର୍ଷ ବୟସରେ ସେ *ବିରହିଣୀ* ନାମକ ଏକ କବିତା ଲେଖି "ଗଞ୍ଜାମ କବି ସମ୍ମେଳନୀ"ରେ "କୃପାସିନ୍ଧୁ ପଟ୍ଟଦେବ" ସ୍ୱର୍ଣ୍ଣପଦକ ଲାଭ କରିଥିଲେ । ଏ ପୁରସ୍କାର ତାଙ୍କୁ ଓଡ଼ିଶାରେ ପରିଚିତି ଆଣି ଦେଇଥିଲା । ୧୯୩୪ ମସିହାରେ ସେ ବିଚ୍ଛିନ୍ନାଞ୍ଚଳ ଲୋକଙ୍କୁ ଏକତ୍ରିତ କରିବା ପାଇଁ "ସିଂହଭୂମୀ ଓଡ଼ିଆ ସାହିତ୍ୟ ସମାଜ" ଗଠନ କରିଥିଲେ ଓ ବିଚ୍ଛିନ୍ନାଞ୍ଚଳ ଲୋକଙ୍କ ଆଶା ଓ ସ୍ୱପ୍ନକୁ ଲୋକଲୋଚନକୁ ଆଣିବା ପାଇଁ *ବିଚ୍ଛିନ୍ନ* ପତ୍ରିକା ଆରମ୍ଭ କରିଥିଲେ । ବିଚ୍ଛିନ୍ନରେ *ମଜଦୂର* ନାମକ ଏକ କବିତା ପ୍ରକାଶ ପାଇଥିବାରୁ ସେ କାରଖାନା ମାଲିକଙ୍କର ରୋଷର ଶିକାର ହୋଇଥିଲେ ଓ ତାଙ୍କୁ ଚାକିରିରୁ ଇସ୍ତଫା ଦେବାକୁ ପଡିଥିଲା । ୧୯୩୪-୫୪ ପର୍ଯ୍ୟନ୍ତ ସେ ଜାମସେଦପୁରଠାରେ ରହି ସାହିତ୍ୟ ରଚନା କରିଚାଲିଥିଲେ । ୧୯୫୪ରେ ସେ ରାଉରକେଲା ଚାଲି ଯାଇଥିଲେ । ସେଠାରେ ମଧ୍ୟ ତାଙ୍କର ସାହିତ୍ୟ ସାଧନା ଜାରୀ ରହିଥିଲା । ୧୯୬୨ ମସିହାରେ ରାଉରକେଲାଠାରେ ସେ "ରାଉରକେଲା ସାଂସ୍କୃତିକ ପରିଷଦ" ନାମକ ଏକ ଅନୁଷ୍ଠାନ ଗଠନ କରିଥିଲେ । "ରୂପଶ୍ରୀ ଥିଏଟର" ଓ "ଭାରତୀ ନାଟ୍ୟ ମନ୍ଦିର" ଗଠନ କରି ସେ ନାଟକ ଓ ଚଳଚ୍ଚିତ୍ର ଆଦିକୁ ପ୍ରୋତ୍ସାହନ ଦେବାକୁ ଚେଷ୍ଟା କରିଥିଲେ । ୧୯୬୭ରେ ସେ ରାଉରକେଲା ଛାଡି, ଜଟଣିକୁ ଚାଲି ଆସିଥିଲେ ଓ ୧୯୯୮ ପର୍ଯ୍ୟନ୍ତ ସେଠାରେ ଲେଖାଲେଖି କରୁଥିଲେ । ୧୯୯୮ ମସିହାରେ ସେ ଆଲଜିମର ରୋଗରେ ଆକ୍ରାନ୍ତ ହୋଇଥିଲେ । ୨୦୦୦ ମସିହାରେ ସେ ଦିଲ୍ଲୀରେ ରହୁଥିବା ସାନ ପୁଅ ପାଖକୁ ଚାଲି ଯାଇଥିଲେ । ୨୦୦୪ ମସିହା ଜାନୁଆରୀ ୧୮ତାରିଖରେ ତାଙ୍କର ତିରୋଧାନ ଘଟିଥିଲା ।

## ରଚନାବଳୀ
ଲକ୍ଷ୍ମୀଧର ପ୍ରାୟ ୨୫ଟି ଉପନ୍ୟାସ, ୩ଟି ନାଟକ, ୬ଟି କବିତା ସଂକଳନ, ୫ଟି କ୍ଷୁଦ୍ରଗଳ୍ପ ସଂକଳନ ଓ ୩ଟି ପ୍ରବନ୍ଧ ସଂକଳନ ରଚନା କରିଥିଲେ । ଆମେରିକାରେ ଥିବା ସମୟରେ ସେ "ଉସ୍ତାଦ ଗୁଲାମ ଅଲ୍ଲୀ"ଙ୍କୁ ଶୁଣି ଗଜଲ ଲେଖିବାକୁ ଆଗଭର ହୋଇଥିଲେ । ଗଜଲ ସେତେବେଳେ ଓଡ଼ିଆ ସାହିତ୍ୟରେ ନୂଆ ଥିଲା । କେନ୍ଦ୍ର ସାହିତ୍ୟ ଏକାଡେମୀ ତରଫରୁ ସେ ମିର୍ଜା ଗାଲିବଙ୍କ ଗଜଲକୁ ଓଡ଼ିଆରେ ଅନୁବାଦ କରିଥିଲେ ।

### ଉପନ୍ୟାସ
* ରକ୍ତଝରା ଭୋର
* ହା’ରେ ଦୁର୍ଭାଗା ଦେଶ
* ଉଦ୍‌ଭ୍ରାନ୍ତ
* ମୋ ସ୍ୱପ୍ନର ସହର

### ନାଟକ
* ଲାଲ୍‌ ଚାବୁକ୍‌
* ଧର୍ମପତ୍ନୀ

### କବିତା
* ସେ
* ଖୋଲା ଝରକା

### ଗଜଲ
* ଗଜଲ ଝରଣା

### ସମ୍ପାଦନା
* ସାଥୀ (ପୁସ୍ତକ)
* ଦିପ୍ତୀ (ପୁସ୍ତକ)
* ଆଲୋକ (ପତ୍ରିକା)
* ବିଚ୍ଛିନ୍ନ (ପତ୍ରିକା)
* ଚିତ୍ର ଲେଖା (ପତ୍ରିକା)
* ନବ ପତ୍ର (ପତ୍ରିକା)
* ରାଉରକେଲା ପୋଷ୍ଟ (ସମ୍ବାଦ ପତ୍ର)
* ଆଜିର ଡାକ (ସମ୍ବାଦ ପତ୍ର)

### ସମ୍ମାନ ଓ ପୁରସ୍କାର
* ଅତିବଡ଼ୀ ଜଗନ୍ନାଥ ଦାସ ସମ୍ମାନ - ୧୯୯୭
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୦ (ମୋ ସ୍ୱପ୍ନର ସହର)
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର

## ଆଧାର
ଶ୍ରେଣୀ:୧୯୧୩ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଔପନ୍ୟାସିକ‎
ଲକ୍ଷ୍ମୀ ଚାନ୍ଦ

**ଲକ୍ଷ୍ମୀ ଚାନ୍ଦ** (ଜନ୍ମ: ୧୯୭୪) ଜଣେ ଓଡ଼ିଆ ଗଳ୍ପ ତଥା ଉପନ୍ୟାସ ଲେଖିକା । ସେ ବର୍ତ୍ତମାନ ସୁଦ୍ଧା ଅନେକ ଆଧୁନିକ ଗଳ୍ପ ସଂକଳନ ତଥା ଉପନ୍ୟାସ ସୃଷ୍ଟି କରି ଅନେକ ସାରସ୍ୱତ ପୁରସ୍କାରର ଅଧିକାରିଣୀ ହେବା ସହ ତାଙ୍କର ସାହିତ୍ୟ ସାଧନା ଜାରି ରଖିଛନ୍ତି ।  
## ରଚନାବଳି 
ଲକ୍ଷ୍ମୀ ଚାନ୍ଦଙ୍କ ୧୦ଟି ଉପନ୍ୟାସ ସହ ୭୦ରୁ ଉର୍ଦ୍ଧ ପ୍ରକାଶିତ ଗଳ୍ପ ସଂକଳନ ଛଡା ବିଭିନ୍ନ ପତ୍ରିକାରେ ପ୍ରକାଶନ ମଧ୍ୟ ରହିଛି । ପ୍ରଥମରୁ କବିତା ଦିଗରେ ଯାଇଥିବା ଲକ୍ଷ୍ମୀ ଚାନ୍ଦ ପରେ କିନ୍ତୁ ଗଳ୍ପ ଲେଖାରେ ବିଶେଷ ଧ୍ୟାନ ଦେଲେ । ତାଙ୍କର ପ୍ରଥମ ଗଳ୍ପ "କଥା"ରେ ପ୍ରକାଶିତ ହେଇଥିଲା ।
## ପୁରସ୍କାର ଓ ସମ୍ମାନ
* କିଶୋରୀ ଚରଣ ସ୍ମୃତି ପୁରସ୍କାର
## ଆଧାର 
ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ଅନୁବାଦକ
ଫୋଲିକ ଏସିଡ

{{Infobox drug
| drug_name         = ଫୋଲିକ ଏସିଡ
| INN               =
| type              =
| IUPAC_name        = (2*S*)-2-4-[(2-Amino-4-oxo-1*H*-pteridin-6-yl)methylamino]benzoyl]amino]pentanedioic acid
| synonyms         = *N*-(4-{[(2-amino-4-oxo-1,4-dihydropteridin-6-yl)methyl]amino}benzoyl)-L-glutamic acid, pteroyl-L-glutamic acid, vitamin B9, vitamin Bc, vitamin M, folacin, pteroyl-L-glutamate
| image = Folic acid.svg
| width = 260px
| alt = Skeletal formula
| image2 = Folic acid crystals.jpg
| width2 = 150px
| alt2 = Folic acid as a yellow-orange crystalline powder

| pronounce         = foe' lik
| tradename         = 
| Drugs.com         = 
| MedlinePlus       = a682591
| pregnancy_AU      = 
| pregnancy_AU_comment = 
| pregnancy_US      = A
| pregnancy_category= 
| routes_of_administration = By mouth, IM, IV, sub-Q
| legal_AU = 
| legal_AU_comment =
| legal_CA = 
| legal_DE = 
| legal_NZ = 
| legal_UK = 
| legal_US = OTC
| legal_UN = 
| legal_status      = 

| bioavailability   = 50–100% ଗର୍ଭାବସ୍ଥାରେ ନିଉରାଲ ଟ୍ୟୁବ ତୃଟି (neural tube defects ବା ଏନଟିଡି/NTDs) ପ୍ରତିରୋଧ ନିମନ୍ତେ ଏହାକୁ ଏକ ଖାଦ୍ୟ ପରିପୂରକ (supplement) ଭାବରେ ଦିଆଯାଏ । ଫୋଲିକ ଏସିଡ ଅଭାବ (folic acid deficiency) ଜନିତ ଆନିମିଆ ରୋଗର ଚିକିତ୍ସାରେ ଏହା ବ୍ୟବ‌ହାର କରାଯାଏ ।  ହୃତ୍‌ପିଣ୍ଡ ରୋଗମାନଙ୍କର (heart disease) ଚିକିତ୍ସା ବା ପ୍ରତିଷେଧରେ ଏହା ବ୍ୟବ‌ହାର ଉପ‌ଯୋଗୀ ନ ଥିବା ଜଣାଯାଇଛି ।  ଏହା ପାଟିରେ ବା ଇଞ୍ଜେକସନ ଆକାରରେ ଦିଆଯାଏ । 

ଯଥେଷ୍ଟ ଫୋଲେଟ ନ ମିଳିଲେ ଫେଲେଟ ଅଭାବ (folate deficiency) ପରିଲକ୍ଷିତ ହୁଏ । ଏହା ଫଳରେ ଲୋହିତ ରକ୍ତ କଣିକା ଆକାର ବଡ଼ ହୁଏ କିନ୍ତୁ ସଂଖ୍ୟା କମିଯାଏ ଯାହାକୁ ମେଗାଲୋବ୍ଲାସ୍ଟିକ ଆନିମିଆ (low numbers of large red blood cells) କୁହାଯାଏ । ଏଥିରେ ଥକ୍କା (feeling tired) ଲାଗେ, ପାଲପିଟେସନ (heart palpitations) ହୁଏ, ଛୋଟ ଶ୍ୱାସକ୍ରିୟ (shortness of breath) ହୁଏ, ଜିଭରେ ଘାଆ ହୁଏ, ଚମ ଓ ଲୋମର ରଙ୍ଗ ବଦଳିଯାଏ । ଗର୍ଭାବସ୍ଥାର ପ୍ରଥମ ଭାଗରେ ଫୋଲେଟ ଅଭାବ ହେଲେ ଅଧାରୁ ଅଧିକ ଶିଶୁଙ୍କର ନିଉରାଲ ଟ୍ୟୁବ ତୃଟି ପରଲକ୍ଷିତ ହୁଏ । ବୟଃପ୍ରାପ୍ତ ଲୋକଙ୍କ ଦେହରେ ସମୁଦାୟ ଫୋଲେଟ ୧୦,୦୦୦–୩୦,୦୦୦&nbsp;ମାଇକ୍ରୋଗ୍ରାମ (µg) ରହେ ଓ ରକ୍ତରେ ୭ ଏନମୋଲ/ଲି (3ng/mL) ଥାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୁଲ୍ୟ ବିକାଶଶୀଳ ଦେଶମାନଙ୍କରେ ୦.୦୦୧ରୁ ୦.୦୦୫ ଆମେରିକୀୟ ଡଲାର ଥିଲା । ଫୋଲିକ ଶବ୍ଦଟି ଲାଟିନ ଶବ୍ଦ ଫୋଲିଅମରୁ (*folium*) ନିଆଯାଇଛି ଯାହାର ଅର୍ଥ ପତ୍ର । ଗାଢ଼ ସବୁଜ ପତ୍ର ଥିବା ପରିବା ଓ କଲିଜାରେ ପ୍ରାକୃତିକ ଭାବରେ ଫୋଲେଟ ଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଖାଦ୍ୟସାର
ଧର୍ମପଦ

**ଧର୍ମପଦ**, କୋଣାର୍କ ମନ୍ଦିରର ମୁଣ୍ଡି ମାରି ପ୍ରାଣ ବଳି ଦେଇଥିଲେ । ସେ ଓଡ଼ିଆ ସ୍ଥପତି ବିଶୁ ମହାରଣାଙ୍କ ପୁତ୍ର ଥିଲେ । ଯେତେବେଳେ ରାଜା ନରସିଂହ ଦେବ କୋଣାର୍କ ମନ୍ଦିର ନିର୍ମାଣ ପାଇଁ ୧୨୦୦ କାରିଗରଙ୍କୁ ନେଇ ମନ୍ଦିର ନିର୍ମାଣ କଲେ, ମନ୍ଦିରର ଶୃଙ୍ଗ ପର୍ଯ୍ୟନ୍ତ କାମ ସରିଗଲା ପରେ ତାହାର ମୁଣ୍ଡି ମାରିବା କମ କେହି କରିପାରିଲେନି । ମନ୍ଦିର ଅସମ୍ପୂର୍ଣ ହେଇ ରହିଯିବାର ଆଶଙ୍କା ସୃଷ୍ଟି ହେଲା । ସେତେବେଳେ ମୁଖ୍ୟ ସ୍ଥପତି ବିଶୁ ମହାରଣାଙ୍କ ୧୨ ବର୍ଷର ପୁଅ ଧର୍ମପଦ ନିଜେ ମନ୍ଦିର ଉପରକୁ ଚଢି ନିଜର ବୁଦ୍ଧି ବଳରେ ମନ୍ଦିରର ମୁଣ୍ଡି ମାରିବାରେ ସଫଳ ହେଲେ ଓ ସେଇ କଥାକୁ ଗୋପନ ରଖିବାକୁ ସାଗରକୁ ଲମ୍ଫ ପ୍ରଦାନ କରି ନିଜର ପ୍ରାଣବଳି ଦେଲେ । 

## କିମ୍ବଦନ୍ତୀ 
ପୂର୍ବୋତ୍ତର  ଗଙ୍ଗା ବଂଶୀୟ ରାଜା ନରସିଂହ ଦେବ ବଙ୍ଗୋପସାଗର ତଟରେ ଥିବା  କୋଣାର୍କଠାରେ ସୂର୍ଯ୍ୟ ଉପାସନା ପାଇଁ ମନ୍ଦିର ନିର୍ମାଣ କରିବାକୁ ମୁଖ୍ୟ ସ୍ଥପତି ବିଶୁ ମହାରଣାଙ୍କ ଅଧୀନରେ ୧୨୦୦ କାରିଗରଙ୍କୁ ନିୟୋଜିତ କରିଥିଲେ । ଦୀର୍ଘ ୫ ବର୍ଷ ଧରି ଏହି ମନ୍ଦିରର ନିର୍ମାଣ ଚାଲିଥିଲା । ତେବେ ଏହା ସମାପ୍ତ ହେବା ଆଗରୁ କିନ୍ତୁ ସମସ୍ତେ ଏହାର ମୁଣ୍ଡି ମାରିବାରେ ବିଫଳ ହେଲେ । ଯେତେ ଚେଷ୍ଟା କଲେ ବି ମନ୍ଦିର ମୁଣ୍ଡିରେ ଯୋଡା ଯାଉଥିବା ପ୍ରସ୍ତର ଖସିଗଲା । ରାଜା ଶେଷକୁ ବିରକ୍ତ ହେଇ ଆସନ୍ତା ଦିନ ସୂର୍ଯ୍ୟ ଉଦୟ ପୂର୍ବରୁ ମନ୍ଦିର ନିର୍ମାଣ ଶେଷ ନ ହେଲେ ୧୨୦୦ ଜଣ କାକ କାରିଗରଙ୍କୁ ଶିରଚ୍ଛେଦ କରିବାକୁ ଚରମ ବାଣୀ ଶୁଣେଇଲେ । 

ଯେତେବେଳେ ସନ୍ଧ୍ୟାରେ ବିଶୁ ମହାରଣାଙ୍କ ୧୨ ବର୍ଷୀୟ ପୁତ୍ର ଧର୍ମପଦ ପିତାଙ୍କୁ ବିଷାଦ ଗ୍ରସ୍ତ ଅବସ୍ଥାରେ ବସିଥିବାର ଦେଖି ପଚାରିଲେ ବିଶୁ ସେକଥା କହିଲେ । ଧର୍ମପଦ ଅଲୌକିକ ଭାବରେ ମନ୍ଦିର ଉପରକୁ ଯାଇ ମୁଣ୍ଡି ମାରିଦେବାରେ ସଫଳ ହେଲେ । ତତ୍ ପରେ ୧୨୦୦ କାରିଗର ପୁନଶ୍ଚ ଚିନ୍ତାରେ ପଡିଲେ ଯେ ଯଦି ରାଜା ଜାଣିବେ ୧୨ ବର୍ଷର ପିଲା ହିଁ କରିଦେଲା ଯାହା ୧୨୦୦ କାରିଗର କରି ପାରିଲେନି , ତେବେ ରାଜା ହୁଏତ ସମସ୍ତଙ୍କୁ ପ୍ରାଣଦଣ୍ଡ ଦେଇ ପାରନ୍ତି । ଧର୍ମପଦ ଏହା ଶୁଣି ନିଜେ ମନ୍ଦିର ଉପରକୁ ଯାଇ ସାଗରକୁ ଲମ୍ଫ ପ୍ରଦାନ କରି ପ୍ରାଣବଳି ଦେଲେ ଏହି କଥା ଯେପରି ସବୁଦିନ ପାଇଁ ଗୋପନ ରହେ । 

ପ୍ରବାଦ ରହିଲା "୧୨୦୦ କାରିଗରରେ ଦାୟ ନା ଧର୍ମପଦରେ ଦାୟ"
ଧର୍ମପଦ ଓଡ଼ିଆ ଇତିହାସରେ ପ୍ରଥମ ସହିଦର ମାନ୍ୟତା ପାଇଥାଆନ୍ତି। ସେ ୧୨୦୦ କାରିଗରଙ୍କ ଜୀବନ ବଞ୍ଚାଇବାକୁ ନିଜର ପ୍ରାଣବଳି ଦେଇ ଇତିହାସରେ ଅମର ହେଇ ରହିଲେ ।  

## ଆଧାର 
## ଦେଖନ୍ତୁ 
* କୋଣାର୍କ ସୂର୍ଯ୍ୟ ମନ୍ଦିର

## ବାହାର ଲିଙ୍କ 
* Dharmapada
* http://www.mantraonnet.com/temple-konark.html
ଆଲୋକବର୍ଷ

***ଆଲୋକବର୍ଷ*** ହେଉଛି ଏକ ଦୂରତା ମାପିବାର ଏକକ । ଏହା ସାହାଯ୍ୟରେ ମହାକାଶରେ ବିଭିନ୍ନ ମହାଜଗତିକ ବସ୍ତୁମାନଙ୍କର ଦୂରତା ମପାଯାଏ । ଏକ ଆଲୋକ ବର୍ଷର ଦୂରତା ପ୍ରାୟ ୯ ଲକ୍ଷ କୋଟି କିଲୋମିଟର(୯୦,୦୦,୦୦,୦୦,୦୦,୦୦୦) । ଆଲୋକ ବହୁତ କ୍ଷୀପ୍ର ବେଗରେ ଗତି କରିଥାଏ । ଏହ ଏକ ସେକେଣ୍ଡରେ ୨,୯୯,୭୯୩ କିଲୋମିଟର ଦୂରତା ଅତିକ୍ରମ କରିଥାଏ ଯାହାକି ପ୍ରାୟ ୩ ଲକ୍ଷ କିଲୋ ମିଟର ସହ ସମାନ । ଆନ୍ତର୍ଜାତିକ ମହାକାଶିୟ ଏକକ ଅନୁସାରେ ଏକ ଆଲୋକ ରଶ୍ମି ଏକ ବର୍ଷ(୩୬୫ ଦିନ ୬ ଘଣ୍ଟା)ରେ ମହାକାଶରେ ଯେତିକି ଦୂରତା ଅତିକ୍ରମ କରେ ତାହାକୁ ଏକ ଆଲୋକ ବର୍ଷ କୁହାଯାଏ । ଏହି ଦୂରତାର ଏକକକୁ ଗ୍ରହ, ନକ୍ଷତ୍ର ଏବଂ ନିହାରୀକା ମାନଙ୍କର ଦୂରତା ମାପିବାକୁ ବ୍ୟବହାର କରାଯାଏ ।

## ଆଧାର 
ଶ୍ରେଣୀ:ମହାକାଶ ବିଜ୍ଞାନ
ମନୋଜ ପ୍ରଭାକର

ମନୋଜ ପ୍ରଭାକର 
୧୯୬୩ ଏପ୍ରିଲ 15ରେ ଜନ୍ମଗ୍ରହଣ କରିଥିବା ମନୋଜ ପ୍ରଭାକର ଜଣେ ଭାରତୀୟ କ୍ରିକେଟ ଖେଳାଳି । ସେ ଡାହାଣହାତୀ ଦ୍ରୁତ ବୋଇଙ୍ଗ କରିବା ସହ ବାଟିଙ୍ଗ ମଧ୍ୟ କରିଥାନ୍ତି । 1996ରେ ଜାତୀୟ ଦଳରୁ ଅବସର ନେଇଥିବା ମନୋଜ ଓପନିଂ ବେଟ୍ସମେନ ହିସାବରେ ମଧ୍ୟ ବହୁ ମେଚ ଖେଳିଥିଲେ 

ଟେଷ୍ଟରେ ମନୋଜ ୯୬ଟି ୱିକେଟ ନେବା ସହ ଏକଦିବସୀୟରେ ୧୫୭ଟି ୱିକେଟ ନେଇଥିଲେ । ତାଙ୍କର ଆଉଟସ୍ୱୀଙ୍ଗ ବୋଲିଂ ଖୁବ ସଫଳତା ଆଣି ଦଉଥିଲା । 

## ଅବଦାନ 
ଉଭୟ ବାଟିଙ୍ଗ ଓ ବୋଲିଂ ଆରମ୍ଭ କରୁଥିବା ଖେଳାଳି ଭାବେ ମନୋଜ ବିଶ୍ୱର ଖୁବ କମ ଜଣଙ୍କ ଭିତରେ ଥିଲେ । ସେ ଏହା 45 ଥର ଏକଦିବାସୀୟରେ ଆଉ 20 ଥର ଟେଷ୍ଟରେ କରିଥିଲେ , ଯାହା ଏକ ରେକର୍ଡ । 

32 ବର୍ଷ ହେଇଥିବା ବେଳେ ମନୋଜ ପ୍ରଭାକରଙ୍କ ଫର୍ମ ଖରାପ ଆଡକୁ ଗଲା । ସେ ଆଉ  ଆଗପରି ଗତି ପାଇଲେନି । ୧୯୯୬ରେ ସେ ବିଶ୍ୱ କପରେ ନିମ୍ମ ମନର ଖେଳ ପ୍ରଦର୍ଶନ କରିବା ପରେ ଆଉ  ଭାରତୀୟ ଦଳରେ ସ୍ଥାନ ପାଇଲେ ନାହି ।  
thumb|300x300_ପିକସେଲ|ମନୋଜଙ୍କ ଟେଷ୍ଟ ଜୀବନର ବୋଇଙ୍ଗ ଗ୍ରାଫ , ଖେଳ ସ୍ତରର ଉତଥାନ ପତନ

### ପ୍ରଶିକ୍ଷକ ଭାବେ ମନୋଜ 
ଦିଲ୍ଲୀ କ୍ରିକେଟ ଦଳର କୋଚ ଭାବରେ ମନୋଜ ଖୁବ ପାରଦର୍ଶିତା ହାସଲ କରିଥିଲେ । ପରେ ସେ ରାଜସ୍ଥାନ ଦଳର ମଧ୍ୟ କୋଚ ହେଇଥିଲେ । 2016 T ୨୦ ବିଶ୍ୱ କପ ପାଇଁ ସେ ଆଫଘାନିସ୍ଥାନ ଜାତୀୟ ଦଳର ।ବୋଲିଂ କୋଚ ରହିଥିଲେ .

## ବିବାଦୀୟ ଘଟଣାବଳୀ 
ମେଚ ଫିକସିଙ୍ଗ ଘଟଣାରେ ସେ 1999ରେ ଜଡ଼ିତ ହେଇଥିବାର ଅଭିଯୋଗ ହେଇଥିଲା । ବିବାଦୀୟ ବକ୍ତବ୍ୟ ଦେବା ଯୋଗୁଁ ସେ ଦିଲ୍ଲୀ ଦଳର କୋଚ ପଦରୁ ମଧ୍ୟ ବହିସ୍କୃତ ହେଇଥିଲେ । 

## ବ୍ୟକ୍ତିଗତ ଜୀବନ 
କ୍ରିକେଟରୁ ବିଦାୟ ନେବା ପରେ ମନୋଜ ରାଜନୀତିରେ ପ୍ରବେଶ କରି କଂଗ୍ରେସ ଦଳ ତରଫରୁ ପାର୍ଲାମେନ୍ଟ ନିର୍ବାଚନ ୨୦୦୪ରେ ଭାଗ ନେଇ ଅସଫଳ ହେଇଥିଲେ । ବର୍ତ୍ତମାନ ମନୋଜ ଦିଲ୍ଲୀରେ ତାଙ୍କ ପତ୍ନୀ ଓ ଦୁଇ ପୁଅଙ୍କ ସହ ବସ ବାସ କରନ୍ତି । 

## References 
## ବାହାର ଲିଙ୍କ 
* CricInfo Player Profile : Manoj Prabhakar
* : Article about Prabhakar's Hundred 
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଟେସ୍ଟୋସ୍ଟିରନ

**ଟେସ୍ଟୋସ୍ଟିରନ** (ଇଂରାଜୀ ଭାଷାରେ **Testosterone**) ଏକ ଔଷଧ ଓ ଏହା ଦେହରେ ପ୍ରାକୃତିକ ଉପାୟରେ ପ୍ରସ୍ତୁତ ଏକ ସ୍ଟିରଏଡ ହରମୋନ । ଟେସ୍ଟୋସ୍ଟିରନ ଚର୍ମରେ ଲଗେଇ ଦିଆଯାଏ, ଇଞ୍ଜେକସନ ଆକାରରେ ଦିଆଯାଏ ବା ଗାଲରେ ଲଗାଯାଏ । ଏହା ପୁରୁଷଙ୍କର ମୂଖ୍ୟ ଯୌନ ହରମୋନ ଓ ପୁରୁଷ ପ୍ରଜନନ ପ୍ରଣାଳୀରେ ମୂଖ୍ୟ ଭୂମିକା ନିର୍ବାହ କରିଥାଏ । ଯୁବାବସ୍ଥା ଆରମ୍ଭରେ ମାଂସପେଶୀ ବିକାଶ ଓ ପୁରୁଷ ସୁଲଭ ବାଳ (body hair) ତିଆରି ଆଦି ସେକେଣ୍ଡାରୀ ଯୌନ ଲକ୍ଷଣ (secondary sexual characteristic) ପ୍ରକାଶ ପାଏ । ଯୁବତୀମାନଙ୍କ ଅପେକ୍ଷା ଯୁବା ପୁରୁଷଙ୍କର ଟେସ୍ଟୋସ୍ଟିରନ ସ୍ତର ୫ଗୁଣ ଅଧିକ ଥାଏ ।

ସନ ୧୯୩୫ରେ ପ୍ରଥମେ ଟେସ୍ଟୋସ୍ଟିରନ ତିଆରି କରାଯାଇଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ବ୍ୟବ‌ହାର ୨୦୦୧ରୁ ୨୦୧୧ ମଧ୍ୟରେ ୩ଗୁଣ ବଢ଼ିଯାଇଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ମୂଲ୍ୟ ଏହାର ଆକାର ପ୍ରକାର ଉପରେ ନିର୍ଭର କରେ ।

## ଆଧାର 
ଶ୍ରେଣୀ:ଔଷଧ
କାର୍ଡ଼ିଓମାୟୋପାଥି

କାର୍ଡ଼ିଓମାୟୋପାଥି (ଇଂରାଜୀ ଭାଷାରେ **cardiomyopathy**) ଏକ ପ୍ରକାର ହୃଦ୍‌ରୋଗ ଦଳ ଯେଉଁଥିରେ ହୃତ୍‌ପିଣ୍ଡର ମାଂସପେଶୀ (heart muscle) ଆକ୍ରମିତ ହୁଏ । ରୋଗ ଆରମ୍ଭରେ ଅଳ୍ପ ବା ଆଦୌ କୋଣସି ଲକ୍ଷଣ ନ ଥାଏ । ଅନ୍ୟ କେତେକ ରୋଗୀଙ୍କର ଡିସନିଆ ବା ଶ୍ୱାସକ୍ରିୟା ଅସୁବିଧା (shortness of breath), ଥକ୍କା ଅନୁଭବ (tired) ଓ ହୃଦ୍‌ପାତ ଯୋଗୁ ପାଦ ଇଡିମା (ଫୁଲା) (shortness of breath) ଇତ୍ୟାଦି ଲକ୍ଷଣ ଥାଇପାରେ । ଅନିୟମିତ ହୃଦ୍‌ଗତି (irregular heart beat ବା ମୂର୍ଚ୍ଛା ହୋଇପାରେ । ଏ ଧରଣର ରୋଗୀଙ୍କର ହଠାତ୍ ହୃତ୍‌ପିଣ୍ଡ ଜନିତ (sudden cardiac death) ମୃତ୍ୟୁ ହୁଏ ।

ବିଭିନ୍ନ ପ୍ରକାରର କାର୍ଡ଼ିଓମାୟୋପାଥି ରୋଗମାନଙ୍କ ନାମ: ହାଇପରଟ୍ରଫିକ କାର୍ଡ଼ିଓମାୟୋପାଥି (hypertrophic cardiomyopathy), ଡାଇଲେଟେଡ କାର୍ଡ଼ିଓମାୟୋପାଥି (dilated cardiomyopathy), ରେସଟ୍ରିକ୍ଟିଭ କାର୍ଡ଼ିଓମାୟୋପାଥି (restrictive cardiomyopathy), ଆରିଦମିକ ଭେଣ୍ଟ୍ରିକୁଲାର ଡିସପ୍ଲାସିଆ (arrhythmogenic right ventricular dysplasia), ଓ ବ୍ରୋକନ ହାର୍ଟ ସିଣ୍ଡ୍ରୋମ (broken heart syndrome) । ହାଇପରଟ୍ରଫିକ କାର୍ଡ଼ିଓମାୟୋପାଥିରେ ହୃତ୍‌ପିଣ୍ଡ ମାଂସପେଶୀ ମୋଟା ଓ ବଡ଼ ଆକାରର ହୁଏ । ଡାଇଲେଟେଡ କାର୍ଡ଼ିଓମାୟୋପାଥିରେ ନିଳୟ (ventricle) ଆକାର ବଡ଼ ହୁଏ ଓ ଦୁର୍ବଳ ହୋଇଯାଏ । ରେସଟ୍ରିକ୍ଟିଭ କାର୍ଡ଼ିଓମାୟୋପାଥିରେ ନିଳୟ ଶକ୍ତ ହୋଇଯାଏ ।

ଅନେକ ସମୟରେ କାରଣ ଅଜଣା ରହିଯାଏ । ଅଧିକାଂଶ ହାଇପରଟ୍ରଫିକ କାର୍ଡ଼ିଓମାୟୋପାଥି ଓ ୧/୩ ଡାଇଲେଟେଡ କାର୍ଡ଼ିଓମାୟୋପାଥି ରୋଗ ବଂଶାନୁକ୍ରିକ (inherited) ପିତାମାତାଙ୍କଠାରୁ ଆସିଥାଏ । ଆଲକୋହୋଲ (alcohol), ହେଭି ମେଟାଲ (heavy metals), କରୋନାରି ହାର୍ଟ ଡିଜିଜ coronary heart disease, କୋକେନ (cocaine) ବ୍ୟବ‌ହାର ଓ ଭୁତାଣୁ ସଂକ୍ରମଣ viral infections ଯୋଗୁ ମଧ୍ୟ ଡାଇଲେଟେଡ କାର୍ଡ଼ିଓମାୟୋପାଥି ହୋଇପାରେ । ରେସଟ୍ରିକ୍ଟିଭ କାର୍ଡ଼ିଓମାୟୋପାଥିର କାରଣ ଆମିଲଏଡୋସିସ (amyloidosis), ହେମୋକ୍ରୋମାଟୋସିସ (hemochromatosis) ଓ କର୍କଟ ଚିକିତ୍ସା (cancer treatment) ଯୋଗୁ ହୋଇପାରେ । ଅତ୍ୟଧିକ ଶାରୀରିକ ଓ ମାନସିକ ଚାପ ଯୋଗୁ ବ୍ରୋକନ ହାର୍ଟ ସିଣ୍ଡ୍ରୋମ ହୋଇପାରେ । ସନ ୨୦୧୩ରେ କାର୍ଡ଼ିଓମାୟୋପାଥି ଓ ମାୟୋକାର୍ଡ଼ାଇଟିସ (myocarditis) ରୋଗମାନଙ୍କଦ୍ୱାରା ୭.୯ ନିୟୁତ ଲୋକ ଆକ୍ରାନ୍ତ ହୋଇଥିଲେ । ହାଇପରଟ୍ରଫିକ କାର୍ଡ଼ିଓମାୟୋପାଥି ରୋଗରେ ପ୍ରତି ୫୦୦ ଲୋକରେ ଜଣେ ଓ ଡାଇଲେଟେଡ କାର୍ଡ଼ିଓମାୟୋପାଥି ରୋଗରେ ପ୍ରତି ୨୫୦୦ ଲୋକରେ ଜଣେ ଆକ୍ରାନ୍ତ ହୁଅନ୍ତି । ସନ ୧୯୯୦ରେ ଏହି ରୋଗମାନଙ୍କ ଯୋଗୁ ୨୯୪,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ବୃଦ୍ଧି ପାଇ  ୨୯୪,୦୦୦ ମୃତ୍ୟୁ ହୋଇଥିଲା । ଯୁବା ବୟସରେ ଆରିଦମୋଜେନିକ ରାଇଟ ଭେଣ୍ଟ୍ରିକୁଲାର ଡିସପ୍ଲାସିଆ ସାଧାରଣତଃ ଅଧିକ ଦେଖାଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଶନ ସିଂ ବେଦୀ

ପୂର୍ବତନ ଭାରତୀୟ ସ୍ପିନ ବୋଲର ବିଶନ ସିଂ ବେଦି ୨୫ ସେପ୍ଟେମ୍ବର , ୧୯୪୬ରେ ଜନ୍ମଗ୍ରହଣ କରିଥିଲେ । ସେ ଭାରତ [ପାଇଁ ଟେଷ୍ଟ କ୍ରିକେଟ ଖେଳିଥଲେ ୧୯୬୬ରୁ ୧୯୭୯ ପର୍ଯ୍ୟନ୍ତ । ସେ ସେହି ସମୟରେ ବିଖ୍ୟାତ ଭାରତୀୟ ସ୍ପିନ ଦଳ , ଯାଉଥିରେ ବିଶ୍ୱ ଶ୍ରେଣୀୟ ଚାରି ଜଣ ସ୍ପିନ ବୋଲର ଏକା ଦଳରେ ଖେଳୁଥିଲେ । ତାଙ୍କ ସହ ଦଳରେ ପ୍ରସାନ୍ନା , ଚନ୍ଦ୍ରଶେଖର ଓ ଭେଙ୍କଟରଘବନ ମଧ୍ୟ ଥିଲେ । 
ବେଦି ୬୭ଟି ଟେଷ୍ଟ ଖେଳି ୨୬୬ଟି ୱିକେଟ ନେଇଥିଲେ । ସେ ୨୨ଟି ଟେଷ୍ଟ ପାଇଁ ଜାତୀୟ ଦଳର ଅଧିନାୟକ ମଧ୍ୟ ଥିଲେ । 

## ଖେଳ ଜୀବନ 
ମାତ୍ର ୧୫ ବର୍ଷ ବଯଶରେ ବେଦି ଘରେଇ କ୍ରିକେଟରେ ପଦ ଦେଇଥିଲେ । ସେ ପ୍ରଥମେ ଉତ୍ତର ପଞ୍ଜାବ ତରଫରୁ ଖେଳୁଥିଲେ । ପରେ ସେ ଦିଲ୍ଲୀ ଆସି ୧୯୬୮/୬୯ରୁ ଦିଲ୍ଲୀ ପାଇଁ ଖେଳିଲେ । ୧୯୭୫ ରଣଜୀ ଟ୍ରଫିରେ ସେ ରେକର୍ଡ ସଂଖ୍ୟକ ୬୪ଟି ୱିକେଟ ନେଇଥିଲେ । ଇଂଲଣ୍ଡର କାଉଣ୍ଟୀ ପାଇଁ ମଧ୍ୟ ଖେଳୁଥିବା ବେଦି ତାଙ୍କ ପ୍ରଥମ ଶ୍ରେଣୀ କ୍ରିକେଟ ଜୀବନରେ ୧୫୬୦ଟି ୱିକେଟ ନେଇଛନ୍ତି । 

ତାଙ୍କର ସ୍ପିନ ବୋଲିଂର ଶୈଳୀକୁ ଖୁବ ସୁନ୍ଦର ବୋଲି କୁହ ଯାଇଥାଏ । ବଲର ଗତି , ଦିଗ ଉପରେ ତାଙ୍କର ଚମତ୍କାର ନିୟନ୍ତ୍ରଣ ଥିଲା । ସେ ଦିନ ସାରା ଅପରିବର୍ତିତ ଭାବେ ଗୋଟିଏ ପଟରୁ ବୋଲିଂ କରି ପାରୁଥିଲେ । ସେଥିରେ ତାଙ୍କର ବିଶ୍ୱ ରେକର୍ଡ ମଧ୍ୟ ରହିଛି । 

ତାଙ୍କର ଶ୍ରେଷ୍ଠ ବୋଲିଂ ଥିଲା ଅଷ୍ଟ୍ରେଲିଆ ବିପକ୍ଷୀରେ । ସେ କଲିକତାରେ ଗୋଟିଏ ଇନିଙ୍ଗରେ ୭/୯୮ ନେଇଥିଲେ ଓ ମେଚରେ ୧୦/୧୯୪ ନେଇଥିଲେ । କିନ୍ତୁ ବେଦି ବେଟିଙ୍ଗରେ ଅତ୍ୟନ୍ତ ଦୁର୍ବଳ ଥିଲେ ।  

କିମ୍ବଦନ୍ତୀ କ୍ରିକେଟର ମନସୁର ଅଲି ଖାନ ପଟାଉଡିଙ୍କ ଅବସର ନେବା ପରେ ବେଦି ଭାରତୀୟ ଦଳର ଅଧିନାୟକ ନିଯୁକ୍ତ ହୋଇ ଥିଲେ ୧୯୭୬ରେ । ୱେଷ୍ଟ ଇଣ୍ଡିଜ ବିରୁଦ୍ଧ ସିରିଜର  ୩ୟ ଟେଷ୍ଟରେ ଅଧିନାୟକ ଭାବେ ଭରତକୁ ତାର ଅତ୍ୟନ୍ତ ସ୍ମରଣୀୟ ବିଜଯ ଦେଇଥିଲେ । ଚତୁର୍ଥ ଇନିଂସରେ ୪୦୬ ରଣ କରି ଆଗରୁ କୌଣସି ଦେଶ ଜିତି ନଥିବା ବେଳେ ଭାରତ ସେହି ରେକର୍ଡର ଅଧିକାରୀ ହେଇଥିଲା । ଏହି ମେଚ ପୋର୍ଟ ଅଫ ସ୍ପେନଠାରେ ହେଇଥିଲା । ତାହା ପରେ ନିଉ ଜିଲାଣ୍ଡକୁ ୨-୦ରେ ହରାଇବା ପରେ ବେଦି ଇଂଲଣ୍ଡ , ଅଷ୍ଟ୍ରେଲିଆ ଓ ପାକିସ୍ତାନ  ଠାରୁ ସିରିଜ ହଋ ଯାଇଥିଲେ । ତାଙ୍କ ଜାଗାରେ ସୁନୀଲ ଗଭସ୍କରଙ୍କୁ ଅଧିନାୟକ କରା ଗଲା । 

ପୁରସ୍କାର 
ବେଦି wisden ତରଫରୁ ସମ୍ମାନଜନକ ଶ୍ରେଷ୍ଠ କ୍ରିକେଟର ପୁରସ୍କାର ପାଇଥିଲେ , ଅବଶ୍ୟ ତାଙ୍କ ଅବସରର ବହୁତ ପରେ । 

## ବିବାଦୀୟ ବ୍ୟକ୍ତିତ୍ୱ 
ତାଙ୍କର ସିଧା ସଳଖ କହି ଦେବାର ଗୁଣ ଯୋଗୁ ବେଦି ଅନେକ ସମୟରେ ବିବାଦୀୟ ହେଇ ପଡୁଥିଲେ । ସେ ଏପରିକି ବିଦେଶରେ ତାଙ୍କର ଅସନ୍ତୋଷ ଜାହିର କରିବାକୁ ଛାଡୁ ନ ଥିଲେ । 

ତାଙ୍କର ଅଧିନାୟକତ୍ୱ ସମୟରେ ଗୋଟିଏ ଘଟନା ଅତି କୌତୁହଳ ଜନକ ହେଇଥିଲା । ପାକିସ୍ତାନ ବିରୁଦ୍ଧ ଏକ ଏକଦିବାସୀୟ ମେଚରେ ଭରତ ୧୪ ବଲ  ରେ ୨୩ ରଣ ଦରକାର କରୁଥିଲା । ହାତରେ ଆହୁରି ୮ ତି ୱିକେଟ ଥିଲା । କିନ୍ତୁ ବେଦି ଦର୍ଶକଙ୍କ ବ୍ୟବହାରରେ ଅତିଷ୍ଠ ହେଇ ଓ ସର୍ଫରାଜଙ୍କ ୪ଟି କ୍ରମାଗତ ବାଉନ୍ସର ବଲ ପକାଇବାକୁ ନେଇ ଆମ୍ପୟର କିଛି ନ କହିବାକୁ ନେଇ   ମେଚ ପରିତ୍ୟାଗ କରି ଦଳକୁ ଚାଲି ଆସିବାକୁ କହିଥିଲେ । ଏହା ପୃଥିବୀର ଏକ ମାତ୍ର ଘଟଣା , ଯେଉଁଥିରେ ବିଜୟୀ ହେବାକୁ ଯାଉଥିବା ଦଳ ମେଚ ସମର୍ପଣ କରିଥିଲା । 

## ତାଲିମଦାତା 
୧୯୯୦ରେ ସେ ଭାରତୀୟ ଦଳର କୋଚ ହିସାବରେ ସ୍ୱଳ୍ପ କାଳ ପାଇଁ କାମ କରିବା ପରେ ସେ ତାହା ତ୍ୟାଗ କରି ନିଜେ ଗୋଟିଏ ଏକାଡେମୀ ଖୋଲିଲେ । 

## ବିଶ୍ୱ ରେକର୍ଡ 
* ୬୦ ଓଭର ବିଶିଷ୍ଠ ଏକଦିବସୀୟ ଅନ୍ତର୍ଜାତିକ କ୍ରିକେଟରେ ବେଦି ବିଶ୍ୱ ରେକର୍ଡ ହାସଲ କରିଥିଲେ ।୧୯୭୫ ବିଶ୍ୱ କପରେ ସେ ପୂର୍ବ ଆଫ୍ରିକା ସହ ମେଚରେ ୧୨-୮-୬- ୧  ସହ ବୋଲିଂ କରିଥିଲେ ଯାହା କି ବିଶ୍ୱ ରେକର୍ଡ ଥିଲା । 

## ବ୍ୟକ୍ତିଗତ ଜୀବନ 
ବେଦି ତାଙ୍କ ପତ୍ନୀ ଅଞ୍ଜୁ ଓ ପୁଅ ଅଙ୍ଗଦ , ଓ ଝିଅ ନେହା ସହ ଦିଲ୍ଲୀରେ ରହନ୍ତି । ଅଙ୍ଗଦ ମଧ୍ୟ କ୍ରିକେଟ ଖେଳିଥିଲେ , କିନ୍ତୁ ମାଧ୍ୟମ ସଫଳତା ପାଇଥିଲେ । ବର୍ତ୍ତମାନ ଅଙ୍ଗଦ ମୁମ୍ବାଇରେ ଜଣେ ଫିଲ୍ମ କଳାକାର । ନେହା ଟିଭିରେ ଖେଳ ସମ୍ବାଦିକତା କରନ୍ତି । 

## References 

## ଆଧାର 
* Robinson, R. (1979) *The Wildest Tests*, Cassell Australia: Stanmore. .

## ବାହ୍ୟ ଆଧାର 
* Player profile: Bishan Singh Bedi&nbsp;from ESPNcricinfo
* Player profile: Bishan Singh Bedi&nbsp;from CricketArchive
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ତିସରି କସମ

**ତିସରି କସମ** ( The 3rd vow ) ୧୯୬୬ରେ ନିର୍ମିତ ଏକ ହିନ୍ଦୀ ଫିଲ୍ମ । ଏହା ବାସୁ ଭଟାଚାର୍ଜ୍ୟଙ୍କ ନିର୍ଦ୍ଦେଶିତ ଓ ଫଣୀ ରାୟଙ୍କ ଲିଖିତ ହିନ୍ଦୀ ଗଳ୍ପ 'ମାରେ ଗୟେ ଗୁଲଫମ ' ଉପରେ ଆଧାରିତ । ରାଜ କପୁର ଓ ୱାହିଦା ରହମାନଙ୍କ ଅଭିନୀତ ଏହି ଫିଲ୍ମ ଏକ ଅଣପାରମ୍ପରିକ କଥାଚିତ୍ର । ଏହି ଫିଲ୍ମରେ ନିଛକ ଗ୍ରାମ୍ୟ ଜୀବନର ଚିତ୍ର ପ୍ରତିଫଳିତ ହୋଇଛି । ବିହାର  ରାଜ୍ୟର ଗ୍ରାମୀଣ ପଟ୍ଟଭୂମିକୁ ନେଇ ତିଆରି ହେଇଥିବା କଥାଚିତ୍ରରେ ଜଣେ ଶଗଡ ଚାଳକ , ଜଣେ ନର୍ତକୀ ପ୍ରେମରେ ପଡିଥିବା ବିଷୟ ବସ୍ତୁକୁ ସୁନ୍ଦର ରୂପ ଦେଇ ନିର୍ମାଣ ହେଇଥିଲା । ଏହି ଫିଲ୍ମରେ ଥିବା ସାଂପ୍ରତିକ ସାମାଜିକ ଅବସ୍ଥାର ବର୍ଣ୍ଣନା , ତଥା ସେ କାଳରେ ନାରୀ ସମାଜ ଉପରେ ହଉଥିବା ଅନ୍ୟାୟ ବିଷୟରେ ଆଲୋକପାତ ହେଇଥିଲା ।ଏହି ଚଳଚ୍ଚିତ୍ର ୧୪ ତମ ରାଷ୍ଟ୍ରୀୟ ଫିଲ୍ମ ପୁରସ୍କାର ସମାରୋହରେ ଶ୍ରେଷ୍ଠ କଥାଚିତ୍ର ପୁରସ୍କାର ଲାଭ  କରିଥିଲା ।   

## ମୁଖ୍ୟ ଅଭିନୟ 
ତିସରି କସମରେ ମୁଖ୍ୟ ଭୂମିକା 'ହୀରାମନ " ଭାବେ ରାଜ କପୁର ଅଭିନୟ କରିଥିବା ବେଳେ , ନାର୍ତକୀ 'ହିରାବାଇ ' ଭୂମିକାରେ ୱାହିଦା ରହମାନ ଓ ଅନ୍ୟ ମୁଖ୍ୟ ଭୂମିକାରେ କେଶଟୋ ମୁଖାର୍ଜୀ , ଇଫତିଖର, ଏ ॰ କେ । ହଙ୍ଗଳ , ତଥା ଅସିତ ସେନ ରହିଥିଲେ ।

## ସଙ୍ଗୀତ 
ତିସରି କସମ କାହାଣୀ , ଅଭିନୟ , ନିର୍ମାଣ ଦ୍ରୁଷ୍ଟିରୁ ବହୁଳ ପ୍ରଶଂସିତ ହେଇଥିଲା । ରାଷ୍ଟ୍ରୀୟ ପୁରସ୍କାର ମଧ୍ୟ ପାଇଥିଲା । ହେଲେ ବାଣିଜ୍ୟିକ ହିସାବରେ ଫିଲ୍ମ ଅସଫଳ ହେଇଥିଲା । 

ଶଙ୍କର ଜୟକିଶନଙ୍କ ସଂଗୀତ ନିର୍ଦ୍ଦେଶନାରେ ଏହି ଫିଲ୍ମର ସଙ୍ଗୀତ ଖୁବ ସ୍ରୁତି ମଧୁର ଓ ଲୋକ ସଙ୍ଗୀତ ଆଧାରିତ ହେଇଥିଲା । ଏହାର ' ସଜନବା ବଇରୀ ହୋ ଗୟେ ହାମାର ....." ଏକ ସୁପର ହିଟ ଗୀତର ମାନ୍ୟତା ପାଇଥିଲା ।   

## ପୁରସ୍କାର ସମୂହ 
* 1967 National Film Award for Best Feature Film 
* 1967 Moscow International Film Festival: Grand Prix - Nominated

## ଆଧାର 
## Bibliography 
* 
* 
* 
* 
* 
* 
* 

## ବାହ୍ୟ ଆଧାର 
* 
* Internet Movie Database
କେଷ୍ଟୋ ମୁଖାର୍ଜୀ

**କେଶଟୋ ମୁଖାର୍ଜୀ (Keshto Mikherji) ** ଜଣେ ଭାରତୀୟ ସିନେମା କଳାକାର ଯିଏ ହାସ୍ୟରସାତ୍ମକ ଭୂମିକା ପାଇଁ 50 ଦଶକରୁ ୮୦ ଦଶକର ମଧ୍ୟ ଭାଗ ଯାଏ ଖୁବ ଜନପ୍ରିଯ ଥିଲେ । ସେ ମଦ୍ୟପ ଭୂମିକା ଏପରି ନିଖୁଣତାର ସହ ଅଭିନୟ କରୁଥିଲେ ଯେ ଦର୍ଶକମାନେ ହସି ହସି ବେଦମ ହେଇ ଯାଉଥିଲେ । କିନ୍ତୁ ପ୍ରକୃତ ଜୀବନରେ କେଶଟୋ ମୋଟେ ମଦ୍ୟପାନ କରୁ ନ ଥିଲେ । 

ବଙ୍ଗାଳୀ ସିନେମାରେ ତାଙ୍କର ଅଭିନୟ ଜୀବନ ଆରମ୍ଭ କରିଥିବା କେଶଟୋ ପରେ ମୁମ୍ବାଇ ଆସି ହିନ୍ଦୀ ସିନେମାରେ ଆଗଧାଡିର ହାସ୍ୟ କଳାକାର ହିସାବରେ ଆସ୍ଥାନ ଯମେଇଥିଲେ । ଅନ୍ତର୍ଜାତିକ ଖ୍ୟାତି ସମ୍ପନ୍ନ  ନିର୍ଦ୍ଦେଶକ ଋତ୍ୱିକ ଘଟକଙ୍କ ସହ ତାଙ୍କର ଖୁବ ବନ୍ଧୁତା ଥିଲା ଓ ସେ ତାଙ୍କର ଅନେକ ଫିଲ୍ମରେ ଛୋଟ କିନ୍ତୁ ଅତ୍ୟନ୍ତ ଗୁରୁତ୍ୱପୂର୍ଣ ଭୂମିକାରେ ଅଭିନୟ କରିଥିଲେ । ତା ମଧ୍ୟରୁ ଅଯାନ୍ତ୍ରିକ, ବାରି ଠେକୋ ପାଳିୟେ, ନାଗରିକ  ଆଦି ଅନ୍ତର୍ଭୁକ୍ତ । 

## କେଶଟୋଙ୍କ ଅଭିନୟ ଜୀବନର କିଛି କୌତୁହଳଜନକ  ତଥ୍ୟ 
## ଫିଲ୍ମ ଜଗତକୁ ଅବଦାନ 
Musafir 1957

Khazanchi 1958

Rakhi Aur Rifle 1959

Masoom1960

Parakh 1960

Aarti 1962

Aashiq 1962

Prem Patra 1962

Asli Naqli 1963

Rahu Ketu 1964

Majhli Didi 1967

Apna Ghar Apni Kahani 1968

Padosan 1968

Pinjre Ka Panchhi 1968

Anokhi Raat 1969

Maa Aur Mamta 1970

Mere Humsafar 1970

Guddi 1971

Lakhon Mein Ek 1971

Mere Apne 1971

Anokha Milan 1972

Bombay To Goa 1972

Koshish 1972

Lalkaar 1972

Mem Saheb 1972

Piya Ka Ghar 1972

Sabse Bada Sukh 1972

Sanjog 1972

Yeh Gulistan Hamara 1972

Achanak 1973

Bada Kabootar 1973

Chalaak 1973

Loafer 1973

Zanjeer 1973

Aap Ki Kasam 1974

Apradhi 1974

Call Girl 1974

Chor Chor 1974

Humrahi 1974

Imaan 1974

Jeevan Rekha 1974

Trimurthi 1974

Aakraman 1975

Chupke Chupke 1975

Dhoti Lota Aur Chaupaty 1975

Do Thug 1975

Kahte Hain Mujhko Raja 1975

Kala Sona 1975

Mazaaq 1975

Pratigya 1975

Qaid 1975

Sholay 1975

Aaj Ka Mahatma 1976

Amaanat 1976

Arjun Pandit 1976

Charas 1976

Meera Shyam 1976

Aafat 1977

Chacha Bhatija 1977

Chala Murari Hero Banane 1977

Dildaar 1977

Gumrah 1977

Kinara 1977

Kitaab 1977

Naami Chor 1977

Niaz Aur Namaz 1977

Ram Bharose 1977

Aakhri Daku 1978

Azad 1978

Damaad	1978

Devta	1978

Prem Bandhan	1978

Do Ladke Dono Kadke	1979

Do Shikari	1979

Duniya Meri Jeb Mein	1979

Hum Tere Ashiq Hain	1979

Salaam Memsaab	1979

Sargam	1979

Aap Ke Deewane	1980

Desh Drohi	1980

Ganga Aur Suraj	1980

Hum Nahin Sudhrenge	1980

Khubsurat	1980

Red Rose	1980

The Burning Train	1980

Kudrat	1981

Main Aur Mera Hathi	1981

Mangalsutra	1981

Naseeb	1981

Rocky	1981

Wardat	1981

Dial 100	1982

Dil-E-Nadan	1982

Ghazab	1982

Hathkadi	1982

Divorce	1984

Hanste Khelte	1984

Superman	1993

Aatank	1996

## References 
## External links 
* Internet Movie Database
ଶ୍ରେଣୀ:୧୯୮୫ ମୃତ୍ୟୁ
ଥାଲାସେମିଆ

ଥାଲାସେମିଆ (ଇଂରାଜୀ ଭାଷାରେ **Thalassemias**) ରୋଗ ଗୁଡ଼ିକ ଏକ ଇନହେରିଟେଡ ରକ୍ତ ବେମାରୀ (blood disorder) ଦଳ ଯେଉଁଥିରେ ଅସାଧାରଣ ହେମୋଗ୍ଲୋବିନ (hemoglobin) ପ୍ରସ୍ତୁତ ହୁଏ । ଅଧିକାଂଶ କ୍ଷେତ୍ରରେ ସାମାନ୍ୟରୁ ସାଂଘାତିକ ଧରଣର ଆନିମିଆ (ଅଳ୍ପ ଲୋହିତ ରକ୍ତ କଣିକା) ଥିବା ଦେଖାଯାଏ । ଏହି ଆନିମିଆ ଫଳରେ ଥକ୍କା ଲାଗେ (tired) ଓ ଚମ ଫିକା (pale skin) ଦେଖାଯାଏ । ଏହା ଫଳରେ ହାଡ଼ ସମସ୍ୟା, ପ୍ଲୀହା ବୃଦ୍ଧି (enlarged spleen), କାମଳ, ଗାଢ଼ ପରିସ୍ରା ହୁଏ ଓ ପିଲାଙ୍କର ଧୀର ବିକାଶ ହୁଏ ।  ଆଲଫା ଥାଲାସେମିଆ (alpha thalassemia) ଓ ବିଟା ଥାଲାସେମିଆ (beta thalassemia) ନାମରେ ଦୁଇ ପ୍ରକାର ଥାଲାସେମିଆ ମୂଖ୍ୟତଃ ଦେଖାଯାଏ । ପ୍ରିନାଟାଲ ପରୀକ୍ଷା (prenatal testing) କରି ଶିଶୁ ଜନ୍ମ ପୂର୍ବରୁ ତାହାର ରୋଗ ନିର୍ଣ୍ଣୟ କରାଯାଇପାରିବ । 

ଥାଲାସେମିଆର ପ୍ରକାତ ଓ ଭୟାବ‌ହତା ଉପରେ ଚିକିତ୍ସା ନିର୍ଭର କରେ । ଅଧିକ ସାଂଘାତିକ ରୋଗୀଙ୍କୁ ନିୟମିତ ରକ୍ତ ସଞ୍ଚାରଣ (blood transfusions), ଲୌହ ଚିଲେସନ (iron chelation) ଓ ଫୋଲିକ ଏସିଡର (folic acid) ଆବଶ୍ୟକତା ହୁଏ । ଡେଫେରୋକ୍ସାମିନ deferoxamine ବା ଡେଫେରାସିରକ୍ସ deferasirox ସାହାଯ୍ୟରେ ଚିଲେସନ କରାଯାଏ । ବେଳେ ବେଳେ ଅସ୍ଥି ମଜ୍ଜା ପ୍ରତିରୋପଣ bone marrow transplant ଆବଶ୍ୟକ ହୁଏ । ଅତ୍ୟଧିକ ରକ୍ତ ସଞ୍ଚାରଣ ଯୋଗୁ ଅଧିକ ଲୌହ (iron overload) ହେବା ଫଳରେ ହୃତ୍‌ପିଣ୍ଡ ରୋଗ (heart) ବା ଯକୃତ ରୋଗ (liver disease), ସଂକ୍ରମଣ ଓ ଓଷ୍ଟିଓପୋରୋସିସ ହୋଇପାରେ । ଅତ୍ୟଧିକ ପ୍ଲୀହା ବୃଦ୍ଧି ହେଲେ ଅପରେଶନ କରି (surgical removal) କାଢ଼ି ଦିଆଯାଏ । ଇଟାଲି, ଗ୍ରୀକ୍, ମଧ୍ୟ ପୂର୍ବ (Middle Eastern), ଦକ୍ଷିଣ ଏସିଆ (South Asian) ଓ ଆଫ୍ରିକାର ବଂଶମାନଙ୍କ ମଧ୍ୟରେ ଏହି ରୋଗ ସାଧାରଣତଃ ଅଧିକ ଦେଖାଯାଏ । ପୁରୁଷ ଓ ମହିଳାମାନେ ସମ ଭାବରେ ଆକ୍ରାନ୍ତ ହୁଅନ୍ତି । ସନ ୧୯୯୦ରେ ଏହି ରୋଗ ଯୋଗୁ ୩୬,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ଏହା କମିଯାଏ ୨୫,୦୦୦ ହୋଇଥିଲା । ସାମାନ୍ୟ ଧରଣର ଥାଲାସେମିଆ ଥିବା ରୋଗୀଙ୍କର ମ୍ୟାଲେରିଆ ବିରୁଦ୍ଧରେ କିଛି ପରିମାଣର ସୁରକ୍ଷା ଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗଜପତି ସାମ୍ରାଜ୍ୟ

ଗଜପତିମାନେ ଥିଲେ ମଧ୍ୟ ଯୁଗୀୟ ହିନ୍ଦୁ ଶାସକ ବଂଶ ଯାହା କଳିଙ୍ଗ (ବର୍ତ୍ତମାନ ଓଡ଼ିଶା), ଆନ୍ଧ୍ର ପ୍ରଦେଶ ଓ  ପଶ୍ଚିମ ବଙ୍ଗ ର ବୃହତ ଅଞ୍ଚଳ, ମଧ୍ୟ ପ୍ରଦେଶର ପୂର୍ବ ଓ ମଧ୍ୟ ଭାଗ ଏବଂ ଝାରଖଣ୍ଡ  ଉପରେ ନିଜର ସାମ୍ରାଜ୍ୟ ବିସ୍ତାର କରିଥିଲେ । ଗଜପତି ସାମ୍ରାଜ୍ୟ ୧୪୩୪ ଖ୍ରୀଷ୍ଟାବ୍ଦ ରେ କପିଳେନ୍ଦ୍ର ଦେବ (୧୪୩୪ - ୬୬)ଙ୍କଦ୍ୱାରା ପ୍ରତିଷ୍ଠା ହୋଇଥିଲା । କପିଳେନ୍ଦ୍ର ଦେବ, ଗଜପତି ବଂଶର ପ୍ରଥମ ସମ୍ରାଟଙ୍କ ଗୌରବମୟ ଶାସନ କାଳରେ କଳିଙ୍ଗ-ଉତ୍କଳ ରାଜ୍ୟର ସର୍ବାଙ୍ଗୀନ ବିସ୍ତାର ହୋଇଥିଲା । ଏହି ବଂଶର ଅନ୍ୟ ପ୍ରଭାବଶାଳୀ ଶାସକମାନେ ହେଲେ ପୁରୁଷୋତ୍ତମ ଦେବ (୧୪୬୬-୧୪୯୭) ଏବଂ ପ୍ରତାପରୁଦ୍ର ଦେବ (୧୪୯୭-୧୫୪୦) ।  ଏହାର ଶେଷ ଶାସକ ଥିଲେ କଖାରୁଆ ଦେବ, ଯେ କି ଗୋବିନ୍ଦ ବିଦ୍ୟାଧରଦ୍ୱାରା ୧୫୪୧ ରେ ବଦ୍ଧ ହୋଇଥିଲେ। ଗୋବିନ୍ଦ ବିଦ୍ୟାଧର ଥିଲେ **ଭୋଇ ବଂଶ**ର ସ୍ଥାପକ ।

ଗଜର ଅର୍ଥ ହାତୀ ଓ ପତି ଅର୍ଥ ଅଧିକାରୀ । ଗଜପତିର ଅର୍ଥ ରାଜା ଯେ କି ହାତୀ ସେନାର ଅଧିକାରୀ ।

## ଇତିହାସ 
ଗଙ୍ଗବଂଶୀ ଶାସକମାନେ କଳିଙ୍ଗ ଅଞ୍ଚଳକୁ ନିଜ ଶାସନାଧୀନ ରଖିଥିଲେ। ପୂର୍ବ ବଙ୍ଗବଂଶୀୟ ଶାସକମାନେ କଳିଙ୍ଗନଗର (ଶ୍ରୀକାକୁଲମ, ଆନ୍ଧ୍ର ପ୍ରଦେଶ ନିକଟ ବର୍ତ୍ତୀ ମୁଖଲିଙ୍ଗମ )ଠାରେ ନିଜକୁ ସ୍ଥାପିତ କରି କଳିଙ୍ଗ ଉପରେ ଶାସନ କରୁଥିଲେ। ସେମାନେ ଦ୍ୱାଦଶ ଶତାବ୍ଦୀରେ ପୁରୀକୁ ନିଜ ରାଜଧାନୀ ସ୍ଥାନାନ୍ତରିତ କରିଥିଲେ। ରାଜା ଚୋଡ ଗଙ୍ଗ ଦେବ ପୁରୀ ଜଗନ୍ନାଥ ମନ୍ଦିରର ନବନିର୍ମାଣ କାର୍ଯ୍ୟ କରାଇଥିଲେ, ରାଜା ମଧ୍ୟ ଆଚାର୍ଯ୍ୟ ରାମାନୁଜଙ୍କଦ୍ୱାରା ଖୁବ ପ୍ରଭାବିତ ଥିଲେ। ରାଜା ନରସିଂହ ଦେବ କୋଣାର୍କଠାରେ ଥିବା ସୂର୍ଯ୍ୟ ମନ୍ଦିରର ନିର୍ମାଣ କରାଇଥିଲେ। ଗଜପତିମାନେ ଗଙ୍ଗ ବଂଶୀଙ୍କ ପରେ ଓଡ଼ିଶାର ଶାସନ ଭାର ସମ୍ଭାଳି ଥିଲେ। କୋଲ୍ଲେରୁ ହ୍ରଦରୁ ମିଳିଥିବା ପଲ୍ଲବ ବଂଶ ର ତାମ୍ର ଲିପି ରୁ  ଗଜପତି ରାଜା ଲାଙ୍ଗୁଳା ନରସିଂହ ଦେବଙ୍କ ବିଷୟରେ ଜାଣିବାକୁ ମିଳେ। କିମ୍ବଦନ୍ତୀ ଅନୁସାରେ କୋଲ୍ଲେଟି କୋଟଠାରେ ଅବସ୍ଥିତ ଥିଲା  ଗଜପତି ଦୁର୍ଗ ଯାହା ଓଡ଼ିଆ ସୈନ୍ୟମାନଙ୍କୁ ସୁରକ୍ଷା ଦେବାରେ ସହାୟକ ହେଉଥିଲା। ଶତ୍ରୁମାନେ ଏକ ନାଳୀର ଖୋଦନ କରିଥିଲେ ଯାହାକି ହ୍ରଦର ପାଣିକୁ ନିଷ୍କାସିତ କରିଥିଲା ଯାହା ଫଳରେ ଶତ୍ରୁ ଏହି ଦୁର୍ଗ ଉପରେ ଆକ୍ରମଣ କରିବାରେ ସକ୍ଷମ ହୋଇଥିଲେ।

## ସାଂସ୍କୃତିକ ଅବଦାନ 
ଶ୍ରେଣୀ:ଓଡ଼ିଶାର ଇତିହାସ
ଖଣ୍ଡାୟତ

**ଖଣ୍ଡାୟତ** ଏକ ଓଡ଼ିଶାର ଏକ ଚାଷୀ ସେମାନଙ୍କ ମଧ୍ୟରୁ କେତେକ ପୂର୍ବରୁ ଜମିଦାର, ଜମିମାଲିକ ଏବଂ ଭାଗଚାଷୀ ଭାବରେ ମଧ୍ୟ କାର୍ଯ୍ୟ କରୁଥିଲେ । ସଂଖ୍ୟାଗତ ଦୃଷ୍ଟିରୁ ସେମାନେ ରାଜ୍ୟର ବୃହତ୍ତମ ଜାତି । ବ୍ରିଟିଶ ଶାସନ ସମୟରେ ସେମାନେ ଖୋର୍ଦ୍ଧା ସମେତ ଓଡ଼ିଶାର ଅନେକ ରାଜ୍ୟରେ ଶାସନ କରିଥିଲେ ।

## ଇତିହାସ
ଅତୀତରେ ଚଷା ଓ ବିଭିନ୍ନ ଜାତିର ସମାହାରରେ ଖଣ୍ଡାୟତ ଜାତିର ସୃଷ୍ଟି । ଯେଉଁ ଲୋକମାନେ ଯୁଦ୍ଧରେ ରାଜାଙ୍କ ସେନାବାହିନୀରେ ଯୋଗ ଦେଉଥିଲେ ସେମାନଙ୍କୁ ଫଳ ସ୍ୱରୂପ ଖଣ୍ଡାୟତ ଉପାଧି ଓ କିଛି କର ମୁକ୍ତ ଜମି ପ୍ରଦାନ କରାଯାଉଥିଲା କାଳ କ୍ରମେ ଏହା ଏକ ନୂତନ ଜାତି ଖଣ୍ଡାୟତ ନାମରେ ପ୍ରତିଷ୍ଠିତ ହେଲା ।

## ବର୍ତ୍ତମାନ 
ବର୍ତ୍ତମାନ ଓଡ଼ିଆ ଖଣ୍ଡାୟତ ଜାତିକୁ ଓଡ଼ିଶା ସରକାର ସାମାଜିକ ଓ ଶିକ୍ଷାଗତ ଦୃଷ୍ଟିରୁ ପଛୁଆ ବର୍ଗ (ଏସଇବିସି)ଙ୍କ ମଧ୍ୟରେ ସ୍ୱୀକୃତି ଦେଇଛନ୍ତି । ତେବେ ସେମାନେ କେନ୍ଦ୍ର ସରକାରଙ୍କଦ୍ୱାରା ପ୍ରଦତ୍ତ କୌଣସି ସଂରକ୍ଷଣ ସୁବିଧା ପାଇବାକୁ ଯୋଗ୍ୟ ନୁହଁନ୍ତି । ଅନେକ ଖଣ୍ଡାୟତ ଅନ୍ୟାନ୍ୟ ବୃତ୍ତି ସହ କୌଳିକ ଚାଷ ବୃତ୍ତି କରି ଜୀବିକା ଅତିବାହିତ କରନ୍ତି।

## ସଂସ୍କୃତି ଓ ପରମ୍ପରା
ଖଣ୍ଡ ଅର୍ଥାତ ଭୂମି  ଆୟତ ଅର୍ଥ ଅଧିକାରୀ । କେତେକ ସାଧାରଣ ଗୋତ୍ର ହେଲା ଭରଦ୍ୱାଜ, କୌଣ୍ଡିନ୍ୟ (ଭ୍ରମ ବଶତଃ କୌନସ୍ୟ ବୋଲି ଲୋକାଚାରରେ ପ୍ରଚଳିତ), ବାତ୍ସ୍ୟ, ମୁଦ୍ଗଳସ୍ୟ , ଗୌତମସ୍ୟ, ବଶିଷ୍ଠ, କଶ୍ୟପ, ଅତ୍ରେୟ, ଗାଙ୍ଗସ୍ୟ, ନାଗସ୍ୟ ଅଥବା ବିନାୟକ  ।

## ପାଇକ ଆଖଡ଼ା 
ପାଇକ ଆଖଡ଼ାରେ ପାଇକମାନେ ଯୁଦ୍ଧାଭ୍ୟାସ ଏବଂ ଯୁଦ୍ଧକଳାର ପ୍ରଶିକ୍ଷଣ ନେଇଥାନ୍ତି । ପାଇକମାନେ ଯୁଦ୍ଧବିଦ୍ୟାରେ ନିପୁଣ ଥିଲେ ।

## ଅଧିକ ଆଧାର 
* 
* 

## ଆଧାର 
ଶ୍ରେଣୀ:ଓଡ଼ିଶା
କାଜୁ ବର୍ଫି

କାଜୁ ବର୍ଫି ,( କାଜୁ କଟାରୀ ନାମରେ ଭି ପରିଚିତ) ଏକ ଭାରତୀୟ ସୁମିଷ୍ଟ ଖାଦ୍ୟ । ଏହାକୁ କ୍ଷୀର ସହିତ ଗୁଣ୍ଡ ଅବସ୍ଥାରେ ମିଶେଇ ତାକୁ ବହଳ ହେବା ଯାଏ ଫୁଟା ଯାଏ । ଏହା ସହିତ ଅନନ୍ୟ ଶୁଷ୍କ ଫଳ ତଥା କେଶର ମଧ୍ୟ ମିଶା ଯାଇଥାଏ  ।ତାହା ପରେ ତାକୁ ଥାଳିରେ ବିଛେଇ ଥଣ୍ଡା ହେବା ଯାଏ ଛାଡି ଦେଇ ତାକୁ ସାଇଜରେ କଟା ଯାଇଥାଏ । 

ଅନନ୍ୟ  ପ୍ରସ୍ତୁତି ବିଧି 
 କାଜୁ ବାଦାମକୁ ପାଣିରେ ଦିର୍ଗ୍ଘ ସମୟ ଧରି ବତୁରା ଯାଏ । ତାହା ଭଲ ଭାବରେ ବତୁରି ଗଲେ ତାକୁ ପେସ୍ଟ ପରି ବାଟାଯାଏ ।ଚିନିକୁ ପାଣିରେ  ଫୁଟେଇ ଶିରପ  କରି ତାକୁ ସେଇ ବଟା କାଜୁରେ ମିଶା ଯାଏ । ତାହା ସହିତ ଘିଅ , କେଶର ଓ ଅନନ୍ୟ ଶୁଷ୍କ ଫଳର ଗୁଣ୍ଡା ମଧ୍ୟ ମିଶା ଯାଏ । ଏହି ଗରମ ଥିବା ଦ୍ରବଣକୁ ଥଌରେ ରଖି ଥଣ୍ଡା କରାଯାଏ । ତାହା ଥଣ୍ଡା ହେଲା ପରେ ତାକୁ ଡାଇମଣ୍ଡ ଆକାରରେ କଟା ଯାଇ ତାହା ଉପରେ ଖାଦ୍ୟ ଯୋଗ୍ୟ ସିଳଭର ଫଇଲରେ ସଜା ଯାଏ । 

ତିଆରି ହେଇଥିବା କାଜୁ ବର୍ଫି ଧଳା କିମ୍ବା ଈଷତ ହଳଦିଆ ରଙ୍ଗ ଧାରଣ କରିଥାଏ । 

ଭାରତରେ ବିକାନେରରେ ପ୍ରସ୍ତୁତ ସୁସ୍ୱାଦୁ ଜୁ ବର୍ଫି ବହୁତ ବିଖ୍ୟାତ । ଏହି କାଜୁ ବର୍ଫି ବିନା ଚିନିରେ ମଦ୍ୟ ଉପଲବ୍ଧ ହେଲାଣି । 

## References 
## External links 
ଶ୍ରେଣୀ:ମିଠା
କ୍ଲସ୍ଟ୍ରିଡିଅମ ଡିଫିସିଲ

**କ୍ଲସ୍ଟ୍ରିଡିଅମ ଡିଫିସିଲ** (ଇଂରାଜୀ ଭାଷାରେ '''*Clostridium difficile* infection** ବା ସିଡିଆଇ/**CDI''') ଏକ ସଂକ୍ରମଣ ଯାହା କ୍ଲସ୍ଟ୍ରିଡିଅମ ଡିଫିସିଲ ନାମକ ଏକ ସ୍ପୋର ପ୍ରସ୍ତୁତକାରୀ ଜୀବାଣୁଦ୍ୱାରା ହୁଏ ।

ସୀମିତ ଆଣ୍ଟବାୟୋଟିକ ବ୍ୟବ‌ହାର, ହାତଧୁଆ (hand washing) ଓ ଡାକ୍ତରଖାନା ପରିଚ୍ଛନ୍ନତା (terminal room cleaning) ପ୍ରତି ଦୃଷ୍ଟି ପ୍ରଦାନ କଲେ ପ୍ରତିଷେଧ ହୋଇପାରିବ । ପ୍ରାୟ ୨୦% କେଶରେ ଆଣ୍ଟିବାୟୋଟିକ ନେବା ବନ୍ଦ କରିଦେଲେ ୩ ଦିନ ମଧ୍ୟରେ ଉପଶମ ହୋଇଯାଏ&nbsp;। ଅନେକ ସମୟରେ ମେଟ୍ରୋନିଡାଜୋଲ, ଭାଙ୍କୋମାଇସିନ ବା ଫିଡାକ୍ସୋମାଇସିନ (fidaxomicin) ଭଳି ଆଣ୍ଟିବାୟୋଟିକ ପ୍ରୟୋଗ କଲେ ସଂକ୍ରମଣ ଆରୋଗ୍ୟ ହୁଏ । ଚିକିତ୍ସା ପରେ ଆଉଥରେ ଟେଷ୍ଟ ଦରକାର ହୁଏନି, କାରଣ ଲୋକର କଲୋନାଇଜ୍ଡ ହୋଇପାରିଥାଏ । ଫେକାଲ ମାଇକ୍ରୋବାୟୋଟା ଟ୍ରାନ୍ସପ୍ଲାଣ୍ଟେସନ (fecal microbiota transplantation) ଓ ପ୍ରୋବାୟୋଟିକ (probiotics) ମଧ୍ୟ ପୁନରାବୃତ୍ତି ସଙ୍କଟ କମେଇଦିଏ । ସନ ୨୦୦୧ରୁ ୨୦୧୬ ମଧ୍ୟରେ ଏହି ରୋଗ ହାର ପୃଥିବୀରେ ବଢ଼ିଚାଲିଛି । ସ୍ୱାସ୍ଥ୍ୟସେବା ଜନିତ ସଂକ୍ରମଣ ଯୋଗୁ ଏହା ବାବଦ ଖର୍ଚ୍ଚ ବୃଦ୍ଧି ପାଇ ବାର୍ଷିକ ୧.୫ ଡଲାର ହୋଇଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସୟଦ କିରମାନୀ

**ସୟଦ ମୁଜତବା ହୁସେନ କିରମାନୀ**  29 ,ଡିସେମ୍ବର, 1949ରେ ମାଦ୍ରାସ ସହରରେ ଜନ୍ମଗ୍ରହଣ କରିଥିବା ଜଣେ ଭାରତୀୟ ୱିକେଟ କିପର । 

## ଅନ୍ତର୍ଜାତିକ ପ୍ରଦର୍ଶନ 
ସୟଦ କିରମାନୀ ୧୯୭୧ରୁ ୧୯୮୬  ଯାଏ ଭାରତୀୟ କ୍ରିକେଟ ଦଳର ୱିକେଟକିପର ଭାବରେ ଖେଳିଥିଲେ । ସେ ୧୯୭୫ ବିଶ୍ୱ କପ ଦଳରେ ଥିଲେ ମଧ୍ୟ ଖେଳି ନ ଥିଲେ । ତାଙ୍କର ଅନ୍ତର୍ଜାତିକ କ୍ରିକେଟ ଜୀବନର ଆରମ୍ଭ ହେଲା ଯେତେବେଳେ ସେ ନିଉଜିଲାଣ୍ଡ ବିରୁଦ୍ଧରେ ପ୍ରଥମ ଟେଷ୍ଟ ଖେଳିଲେ । ସେହି ସିରିଜର ୨ ୟ ଟେଷ୍ଟରେ ସେ ଗୋଟିଏ ଇନିଙ୍ଗରେ ୬ଟି କେଚ ନେଇ ବିଶ୍ୱ ରେକର୍ଡ କରିଥିଲେ । କିନ୍ତୁ ତାହା ପରେ ତାଙ୍କର ୱେଷ୍ଟ ଇଣ୍ଡିଜ ସିରିସରେ ପ୍ରଦର୍ଶନ ନିମ୍ନ ମାନର ହେଇଥିଲା । 

ନିଉ ଜିଲାଣ୍ଡ ଭାରତ ଆସି ସିରିଜ ଖେଳିବା ବେଳକୁ ସେ ଉଭୟ ବ୍ୟାଟିଂ ଓ ୱିକେଟ କିପିଙ୍ଗରେ ଖୁବ ଚମତ୍କାର ପ୍ରଦର୍ଶନ ଦେଇଥିଲେ । ସେ ସେହି ସିରିଜରେ ୩୦୫ ରନ  ୬୫.୩୩ ହାରରେ କରିଥିଲେ । 

ପୁଣି ପାକିସ୍ତାନ ଓ ୱେଷ୍ଟ ଇଣ୍ଡିଜ ସହ ଭଲ ନ ଖେଳିବା କାରଣରୁ ୧୯୭୮/୯ରେ ତାଙ୍କ ସ୍ଥାନରେ ଭାରତ ରେଡିଙ୍କୁ ନିଆଯାଇଥିଲା । ୧୯୭୯ ବିଶ୍ୱ କପ ସେ ଖେଳି ପାରି ନ ଥିଲେ । କେରି ପାକରଙ୍କ ବିଦ୍ରୋହୀ ସିରିଜ ପାଇଁ ସେ ଆଗ୍ରହୀ ଥିବା କଥା ପ୍ରଚାରିତ ହେବାରୁ ସେ ଦଳରୁ ବାଦ  ପଡିଥିବା ଚର୍ଚ୍ଚା ହେଇଥିଲା । 

ତେବେ କିରିମାନୀ ପୁଣି ତାଙ୍କର ଫର୍ମ ହାସଲ କରି ୧୯୭୯/୮୦ରେ ଅଷ୍ଟ୍ରେଲିଆ ବିରୁଦ୍ଧ ସିରିଜ ଖେଳି ସେଥିରେ ରାତ୍ରଜଗୁଆଳି ( Nightwatchman) ଭାବେ ଆସି ଶତକୀୟ ପାରି ଖେଳି ଚହଳ ପକେଇଥିଲେ । ସେ ସେହି ସିରିଜରେ ୧୭ଟି କେଚ ମଧ୍ୟ ନେଇଥିଲେ , ଯାହା ଏକ ଭାରତୀୟ ରେକର୍ଡ ଥିଲା । ୧୯୮୧/୮୨ ଇଂଲଣ୍ଡ ସିରିଜରେ ତାଙ୍କର ୱିକେଟ ରକ୍ଷ୍ୟଣ ଅତି ଉତ୍ଚ କୋଟିର ଥିଲା । 

### ୧୯୮୩ ବିଶ୍ୱ କପ 
କପିଲ ଦେବଙ୍କ ନେତୃତ୍ୱରେ ଭାରତ ସାରା ପୃଥିବୀକୁ ଚମକାଇ ଦେଇ ୧୯୮୩ରେ ବିଶ୍ୱ କପ ଜିତିବା ଭଳି ଅବିଶ୍ୱାସନୀୟ ପ୍ରଦର୍ଶନ ଦେଇଥିଲା । ସେହି ବିଶ୍ୱ କପରେ ସୟଦ କିରିମାନୀ ଚମତ୍କାର ପ୍ରଦର୍ଶନ ଦେଇ ଶ୍ରେଷ୍ଠ ୱିକେଟ କିପରର ପୁରସ୍କାର ହାସଲ କରିଥିଲେ । ବିଶ୍ୱ କପରେ ଜିମ୍ବାବ୍ୱେ ବିରୁଦ୍ଧରେ ସେ କପିଲା ଦେବଙ୍କ ସହ ନବମ ୱିକେଟ ଭାଗୀଦାରରେ ୧୨୬ ରଣ ଯୋଗ କରିବାଦ୍ୱାରା ଭାରତ ବିପଦଜନକ ଅବସ୍ଥାରୁ ମୁକୁଳି ମେଚ ଜିତି ପାରିଥିଲା । ସେଥିରେ କିରିମାନୀ ମାତ୍ର ୨୬ ରଣ କରିଥିଲେ ଭି , ଗୋଟିଏ ପାର୍ଶ୍ୱ ସମ୍ଭାଳି ଥିବାରୁ କପିଲ ଦେବ ୧୭୫ ରଣର ରେକର୍ଡ ସ୍କୋର କରି ପାରିଥିଲେ । 
 ତାହା ପରେ ୱେଷ୍ଟ ଇଣ୍ଡିଜ ସହ ସିରିଜରେ ସେ ସୁନୀଲ ଗାଭାସ୍କରଙ୍କ ସହ ନବମ ୱିକେଟ ଭାଗୀଦାରୀରେ ଅବିଜିତ ୧୪୩  କରି ରେକର୍ଡ କରିଥିଲେ । 

### ୧୯୮୪-୧୯୮୬ର ପ୍ରଦର୍ଶନ  
୧୯୮୪ରେ ମୁମ୍ବାଇଠାରେ ସେ ତାଙ୍କର ଟେଷ୍ଟ ଜୀବନର ୨ ୟ ଶତକ ହାସଲ କରିଥିଲେ ମଧ୍ୟ ତାଙ୍କର କିପିଙ୍ଗର ସ୍ତର ନିମ୍ନ ଗାମୀ ହେଲା । ତାଙ୍କ ସ୍ଥାନ ସଦାନନ୍ଦ ବିଶ୍ୱନାଥଙ୍କୁ ମିଳିଲା । 

କିରିମାନୀ କିନ୍ତୁ ଦଳକୁ ୧୯୮୫ରେ ପୁନର୍ବାର ପ୍ରତ୍ୟାବର୍ତନ କାଲେ , ଘରେଇ କ୍ରିକେଟରେ ଉନ୍ନତ ପ୍ରଦର୍ଶନ ଜରିଆରେ । ହେଲେ ତାହା ଦୀର୍ଘ ସ୍ଥାଇ ହେଇ ନଥିଲା ଓ କିରନ ମୋରେ ତାଙ୍କ ସ୍ଥାନ ଆବୋରି ନେଲେ । 
ତା ପରେ ମଧ୍ୟ ସେ ଘରେଇ କ୍ରିକେଟରେ ଭାରତୀୟ ରେଳ ଓ କର୍ଣାଟକ ଦଳ ପାଇଁ ଖେଳି ଥିଲେ । 
୨୦୦୦ ପ୍ରାରମ୍ଭରେ ସେ ଜାତୀୟ ମନୋନୟନ କମିଟିର ଚେୟାରମ୍ୟାନ ମଧ୍ୟ ଥିଲେ । 

## ଫିଲ୍ମରେ କିରିମାନୀ 
' କଭି ଅଜନବି ଥେ ' ନାମକ ଫିଲ୍ମରେ କିରିମାନୀ ଖଳନାୟକ ଭୂମିକାରେ ଅବତୀର୍ଣ ହେଇଥିଲେ । ଏହି ଚିତ୍ରରେ  କ୍ରିକେଟ ଖେଳାଳି ସନ୍ଦିପ ପାଟିଲ ମଧ୍ୟ ଥିଲେ । ଶୟଦ କିରିମଣି ଏକ ମାଲୟାଲମ ଫିଲ୍ମରେ ମଧ୍ୟ ଅଭିନୟ କରିଥିଲେ । 

## ପୁରସ୍କାର 
* ସୟଦ କିରିମାନୀ ଭରତ ସରକାରଙ୍କଦ୍ୱାରା ପଦ୍ମଶ୍ରୀ ଉପାଧି ୧୯୮୨ରେ ପ୍ରାପ୍ତ ହେଇଥିଲେ । 

## ବାହାର ଲିଙ୍କ 
* Cricinfo Profile
* Cricketarchive Profile
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ସୁଦାମା

thumb|350x350_ପିକସେଲ|ଭାଗବତରେ ବର୍ଣ୍ଣିତ କଥାର ଚିତ୍ର ; ଭଗବାନ ଶ୍ରୀକୃଷ୍ଣ ଭକ୍ତ ସୁଦାମାଙ୍କୁ ସ୍ୱାଗତ କରୁଛନ୍ତି
ଭାଗବତ ଗୀତାରେ ବର୍ଣିତ କଥାରେ ଅଛି **ସୁଦାମା** (ସସ୍କୃତ ରେ सुदामा, ଦକ୍ଷିଣ ଭାରତରେ କୁଚେଲା) ଭଗବାନ ଶ୍ରୀକୃଷ୍ଣଙ୍କ ବାଲ୍ୟ ବନ୍ଧୁ ଥିଲେ। ସେ ଦୁହେଁ ଋଷି ସନ୍ଦିପନିଙ୍କ ଆଶ୍ରମରେ ଶିକ୍ଷା ଗ୍ରହଣ ସମୟରେ ପରସ୍ପର ପରିଚିତ ହୋଇଥିଲେ। ସେ ଜଣେ ଦରିଦ୍ର ବ୍ରାହ୍ମଣ ଭକ୍ତ ଥିଲେ। ତାଙ୍କର ଭଗବାନ କୃଷ୍ଣଙ୍କୁ ଭେଟିବାକୁ ଦ୍ୱାରିକା ଯାଇଥିବା ବିଷୟ ଭାଗବତ ଗୀତାରେ ବିସ୍ତ୍ରୁତ ବର୍ଣ୍ଣନା ରହିଛି।  

## ସୁଦାମାଙ୍କ କାହାଣୀ 
thumb|ସୁଦାମା ତାଙ୍କ ବାଲ୍ୟବନ୍ଧୁ ଭଗବାନ ଶ୍ରୀକୃଷ୍ଣଙ୍କୁ ଫୁଲହାର ଦଉଥିବାର ପଟ୍ଟଚିତ୍ର , ୧୬ ଶ ଶତାବ୍ଦୀର ଭଗବତ ପୁରାଣର ପାଣ୍ଡୁଲିପି ରୁ
ସୁଦାମା ଜଣେ  ଦରିଦ୍ର ବ୍ରାହ୍ମଣ ପରିବାରରେ ଜନ୍ମ ହୋଇଥିଲେ । ତାଙ୍କ ପିତା ଥିଲେ ମାତୁକ ଓ ମାଆ ରୋକାନା ଦେବୀ । ଶ୍ରୀକୃଷ୍ଣ ରାଜପରିବାରର ପୁତ୍ର ହେଇଥିଲେ ମଧ୍ୟ ଦରିଦ୍ର ସୁଦାମାଙ୍କ ସହ ତାଙ୍କର ବାଲ୍ୟ କାଳରେ ବନ୍ଧୁତା ହେଇଥିଲା । ସମୟ କ୍ରମେ ଶ୍ରୀକୃଷ୍ଣ ଦ୍ୱରକାର ରାଜାଧିରାଜ ହେଲେ ଓ ସୁଦାମା ତାଙ୍କର ସେଇ ଛୋଟ ଗାଁରେ ସାଧାରଣ ଭାବେ ରହିଗଲେ । ତାଙ୍କ ମଧ୍ୟରେ ଦୀର୍ଘ ଦିନ ଆଉ କୌଣସି ଯୋଗାଯୋଗ ରହିଲା ନାହିଁ । 

ଏଣେ ସୁଦାମା ଦରିଦ୍ରରୁ ଦରିଦ୍ରତର ହେଇ ଯିବାରୁ ପରିବାର ପୋଷଣ ମଧ୍ୟ ଦୁରୂହ ହେଇଗଲା । ତାଙ୍କ ପତ୍ନୀ ସୁଶୀଲା ତାଙ୍କୁ ସେ ଶ୍ରୀକୃଷ୍ଣଙ୍କ ବନ୍ଧୁ ହେଇଥିବା କଥା ସ୍ମରଣ କରାଇ ତାଙ୍କୁ ଭେଟିବାକୁ ଯିବାକୁ କହିଲେ ।  ଆତ୍ମସମ୍ମାନୀ ସୁଦାମା କାହାରି ସାହାଯ୍ୟ ମାଗିବାକୁ ଅନିଚ୍ଛୁକ ଥିଲେ ମଧ୍ୟ ପତ୍ନୀଙ୍କ କଥାରେ ବାଧ୍ୟ ହେଇ ଶ୍ରୀକୃଷ୍ଣଙ୍କୁ ଭେଟିବାକୁ ବାହାରିଲେ । ଖାଲି ହାତରେ ବନ୍ଧୁ ଘରକୁ ନ ଯିବାର ପରମ୍ପରା ହେତୁ ପତ୍ନୀ ସୁଶିଳା ଶ୍ରୀକୃଷ୍ଣଙ୍କ ପାଇଁ କିଛି ଖୁଦ ଚାଉଳ ଭଜା ଦେଲେ ଶ୍ରୀକୃଷ୍ଣଙ୍କୁ ଦେବାକୁ । 

ସେ ରାଜମହଲରେ ପହଞ୍ଚିଲା ବେଳେ ଶ୍ରୀକୃଷ୍ଣ ତାଙ୍କୁ ଖୁବ ଆଦର ଓ ସମ୍ମାନର ସହ ଡାକିନେଇ ତାଙ୍କର ପାଦ ମଧ୍ୟ ଧୋଇ ଦେଲେ । ସୁଦାମା ଏତେ ବଡ଼ ରାଜାଙ୍କୁ ନିଜେ ଆଣିଥିବା ଖୁଦ ଦେବାକୁ କୁଣ୍ଠିତ ହେଉଥିଲେ । କିନ୍ତୁ ଭଗବାନ ଶ୍ରୀକୃଷ୍ଣ ଜାଣି ପାରି ତାଙ୍କର ଚଦର କାନିରେ ବନ୍ଧା ଖୁଦ ଆଣି ପରମ ଆନନ୍ଦରେ ଖାଇଲେ । ତାହା ପରେ ଶ୍ରୀକୃଷ୍ଣଙ୍କ ପରମ ଆତିଥ୍ୟ ଲାଭ କଲା ପରେ ପର ଦିନ ସୁଦାମା ବିଦାୟ ନେଇ ଆସିଲେ । ସେ ତାଙ୍କ ଅବସ୍ଥା ବିଷୟରେ କିଛି କହିଲେନି କି କିଛି ମାଗିଲେନି  । ଭଗବାନ ଶ୍ରୀକୃଷ୍ଣ କିନ୍ତୁ ସବୁ ଜାଣି ପାରିଲେ ଓ ତାଙ୍କ ପତ୍ନୀ ରୁକ୍ମିଣୀ ( ମହାଲକ୍ଷ୍ମୀଙ୍କ ଅବତାର )ଙ୍କୁ କହି ସୁଦାମାଙ୍କ କୁଡିଆ ଥିବା ଜାଗାରେ ଧନଧାନ୍ୟ ପୂର୍ଣ୍ଣ ମହଲ ତିଆରି କରେଇ ଦେଲେ ସଙ୍ଗେ ସଙ୍ଗେ । ଏତେ ସମ୍ପତ୍ତି ପାଇ ମଧ୍ୟ ସୁଦାମା ସରଳ ଜୀବନ ବିତେଇଲେ । 

ଭାଗବତରେ ବର୍ଣିତ ହେଇଥିବା ସୁଦାମା ଉପାଖ୍ୟାନ କିନ୍ତୁ ମହାଭାରତ  ବା ବିଷ୍ଣୁ ପୁରାଣରେ ଉଲ୍ଲିଖିତ ନାହିଁ  । 

## ଗଳ୍ପରୁ ସମାଜକୁ ଶିକ୍ଷା  
ଡାହାଣ|thumb|250x250_ପିକସେଲ|୧୭୭୫-୯୦ର ଏକ ଅଙ୍କିତ ଚିତ୍ର  ରେ ସୁଦାମା ଦ୍ୱାରକାର ଶ୍ରୀକୃଷ୍ଣଙ୍କ ରାଜମହଳ ଦର୍ଶନ କରି ପ୍ରଣିପାତ କରୁଥିବାର ଦୃଶ୍ୟ
ଡାହାଣ|thumb|250x250_ପିକସେଲ|୧୭୭୫-୯୦ରେ ଅଙ୍କିତ ଚିତ୍ରାନୁସାରେ ସୁଦାମା ଶ୍ରୀକୃଷ୍ଣଙ୍କୁ ଭେଟି ସାରି ଫେରିଲା ବେଳେ ନିଜ କୁଟୀର ସ୍ଥାନରେ ଶ୍ରୀକୃଷ୍ଣ ଦେଇଥିବା ଏକ ସ୍ୱର୍ଣ୍ଣ ମହଲ ଥିବାର ଦେଖିଲେ
କାହାଣୀର ସାର କଥା ହେଲା ଭଗବାନଙ୍କ ପାଖରେ ଧନୀ, ଦରିଦ୍ର , ସାନ , ବଡ଼ର ଭେଦ ଭାବ ନ ଥାଏ । ସେ ନୈଷ୍ଠିକତାକୁ ନିଶ୍ଚୟ ପୁରସ୍କୃତ କରନ୍ତି । ଆହୁରି ମଧ୍ୟ ଏହି କାହାଣୀ ଆମକୁ ଶିଖାଏ ଯେ ଆମେ ବିନା ପ୍ରତିଦାନ ଆଶାରେ ଭଲ କାର୍ଯ୍ୟ କରିଯିବା ଉଚିତ । 

କୃଷ୍ଣ -ସୁଦାମା ମଧ୍ୟରେ ବନ୍ଧୁତା ଏକ ନିଦର୍ଶନ , ପ୍ରକୃତ  ପାର୍ଥିବ ବନ୍ଧନହୀନ ଏକ ବନ୍ଧୁତାର  ଯାହା କି ବିରଳ ଓ ଦୃଷ୍ଟାନ୍ତମୂଳକ ।  

## ଅଧିଗୃହିତ ବିଷୟବସ୍ତୁ 
* *Kadha Parayumbol* (2007)
* *Kuselan* (2008)
* *Billu* (2009)
* *Vipul Ahir* (2010)
* *Dwarkadheesh* (2011)

## ଆଧାର 
ଶ୍ରେଣୀ:କୃଷ୍ଣ
ଯମେଶ୍ୱର ମନ୍ଦିର

**ଯମେଶ୍ୱର ମନ୍ଦିର** ପୁରୁଣା ଭୁବନେଶ୍ୱର ସ୍ଥିତ ଏକ ବ‌ହୁ ପୁରାତନ ଶିବ ମନ୍ଦିର । ବିଶ୍ୱାସ ଅଛି ଯେ ଏହି ମନ୍ଦିରରେ ଯମ ଭଗବାନ ଶିବଙ୍କୁ ପୂଜା କରୁଥିଲେ । ପୁରୁଣା ଭୁବନେଶ୍ୱର ସ୍ଥିତ ଯମେଶ୍ୱର ପାଟଣା ନିକଟତ ଭାରତୀ ମଠ ପାଖରେ ଏହି ମନ୍ଦିର ଅବସ୍ଥିତ।

## ବାସ୍ତୁକଳା 
ମନ୍ଦିରର ମୁଖ୍ୟ ବିମାନ ରେଖା ଦେଉଳ କଳାରେ ତିଆରି, ଜଗ-ମୋହନ ପିଢା ଦେଉଳ କଳା ଓ ମନ୍ଦିର ବାହାରେ ଏକ ନୃତ୍ୟ ମଣ୍ଡପ ମଧ୍ୟ ଅଛି। ମନ୍ଦିରଟି       ପ୍ରାକୃତିକ ଦୁର୍ବିପାକ ଯୋଗୁ ମୂଳତଃ ଭଗ୍ନ ଅବସ୍ଥାରେ ଅଛି। ପାଖ ଦେବା ଦେବୀଙ୍କ ସ‌ହ ମନ୍ଦିର ଭିତରେ ପାଖା ପାଖି ୪-୫ ମନ୍ଦିର ଅଛି। ଗର୍ଭଗୃହ ଭିତରେ ଏକ ବିଶାଳ ଆକାରର ଶିବଲିଙ୍ଗ ମଧ୍ୟ ଅଛି।ଏହି ମନ୍ଦିର ଚତୁର୍ପାର୍ଶ୍ୱରେ ବହୁତ କଳାକୃତି ମଧ୍ୟ ରହିଛି ।ଏହାର ପ୍ରାକାର ଲାଟେରାଇଟ ଶିଳାରେ ଗଠିତ। ୧୩-୧୪ ଶତାବ୍ଦିରେ ଏହି ମନ୍ଦିରଟି ଗଙ୍ଗବଂଶର ରାଜାଙ୍କ ଦ୍ୱାରା ନିର୍ମାଣ କରାଯାଇଥିଲା। 

## ପର୍ବ-ପର୍ବାଣି 
ଆଶ୍ୱିନ ମାସରେ ହେଉଥିବା ଯିଉନ୍ତିଆ ଅଥବା ପୁଅ ଯିଉନ୍ତିଆ ଅଥବା ଦୂତୀବାହନ ଓଷା ଏହି ମନ୍ଦିରର ଏକ ପ୍ରମୁଖ ପର୍ବ। କାର୍ତ୍ତିକ ପୁର୍ଣିମା ଓ ମହାଶିବରାତ୍ରୀ ମଧ୍ୟ ଏକ ପ୍ରମୁଖ ପର୍ବ।ପ୍ରତି ସୋମବାରରେ ଏଠାରେ ବହୁତ ଭିଡ ହୁଏ। କୁହାଯାଏ ଭାରିଣୀ ନଖେତ୍ରରେ ଏ ମନ୍ଦିରକୁ ଗଲେ ସବୁ ବିପଦରୁ ମୁକ୍ତି ମିଳେ।

## ଅଧିକ ଦେଖନ୍ତୁ 
* ଭୁବନେଶ୍ୱରରେ ଥିବା ମନ୍ଦିର ତାଲିକା

## ଚିତ୍ର 

Yameswar Temple.jpg|ଯମେଶ୍ୱର ମନ୍ଦିର
Nandi Yameswar Temple1.jpg|ନନ୍ଦୀ 
Ganesha Yameswar Temple.jpg|ଗଣେଶ ମୂର୍ତ୍ତି 
Nrutya Mandap Yameswar Temple.jpg|ନୃତ୍ୟ ମଣ୍ଡପ
Linga Yameswar Temple.jpg|ଶିବଲିଙ୍ଗ

## ଆଧାର 
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ହରିହର ବେଶ

**ହରିହର ବେଶ** ବଡ଼ଠାକୁର ବଳଭଦ୍ରଙ୍କର ଏକ ବିଶେଷ ବେଶ । ଏହା ବର୍ଷକରେ ବଳଭଦ୍ରଙ୍କ ମାତ୍ର ଦୁଇଗୋଟି ସବିଶେଷ ବେଶରୁ ଗୋଟିଏ । ପରମ୍ପରାକ୍ରମେ ଏହି ବେଶ ଦୀପାବଳୀ ଅମାବାସ୍ୟାଠାରୁ କାର୍ତ୍ତିକ ପୂର୍ଣ୍ଣିମା ମଧ୍ୟରେ ପ୍ରତ୍ଯେକ ସୋମବାର ଦିନ ଅବକାଶଠାରୁ ବାଳଧୂପ ପର୍ଯ୍ୟନ୍ତ କରାଯାଏ । ଏହି ବେଶରେ ବଳଭଦ୍ରଙ୍କ ଶ୍ରୀଅଙ୍ଗକୁ ଅଧା କଳା ଓ ଅଧା ଧଳା ବର୍ଣ୍ଣର ବସ୍ତ୍ରରେ ମଣ୍ଡିତ କରାଯାଏ । 
ଏହା ହରିହର ଉପାସନାର ପ୍ରତୀକ  । ବଳଭଦ୍ରାଙ୍କ ଉପାସନାରେ ବାସୁଦେବ ମନ୍ତ୍ର ସହ ଶ୍ରୀକଣ୍ଠାଦି ନ୍ୟାସ ବ୍ୟବହାର କରାଯାଏ । ଓଡ଼ିଶାରେ ପାରମ୍ପରିକ ଭାବେ ଶିବଙ୍କୁ ଧବଳ ବର୍ଣ୍ଣରେ ଓ  କୃଷ୍ଣ ବା ବିଷ୍ଣୁଙ୍କୁ ଗାଢ଼ କଳା ବର୍ଣ୍ଣରେ ଚିତ୍ରିତ କରାଯାଏ । ଏହି ଦୁଇ ଦେବତାଙ୍କର ସମନ୍ୱୟକୁ ପ୍ରତିପାଦିତ କରେ ।

## ଆଧାର
## ଅଧିକ ତଥ୍ୟ 
* ଜଗନ୍ନାଥଙ୍କ ବିଭିନ୍ନ ବେଶର ଫଟୋ

ଶ୍ରେଣୀ:ଜଗନ୍ନାଥଙ୍କ ବେଶ
ବିଷ୍ଣୁମୋହନ କବି

**ବିଷ୍ଣୁମୋହନ କବି** (; ଜନ୍ମ: ୫ ଜାନୁଆରୀ ୧୯୮୭)  ଜଣେ ଓଡ଼ିଆ ଗାୟକ ।
୨୦୧୧ ମସିହାରେ ତରଙ୍ଗ ଟିଭିରେ ପ୍ରସାରିତ ହେଉଥିବା "ଭଏସ ଅଫ ଓଡ଼ିଶା"ର ପ୍ରଥମ ସଂସ୍କରଣ ଜିତି ଲୋକଲୋଚନକୁ ଆସିଥିବା, ବିଷ୍ଣୁ ବର୍ତ୍ତମାନ ଓଡ଼ିଆ କଥାଚିତ୍ର ଜଗତରେ ଜଣେ ପ୍ରଚ୍ଛଦପଟ୍ଟ ଗାୟକ ଭାବରେ କାର୍ଯ୍ୟରତ ।  

## ଜୀବନୀ
ବିଷ୍ଣୁମୋହନ, ବାଲେଶ୍ୱର ଜିଲ୍ଲାର ଖନ୍ତାପଡ଼ା ଥାନା ଅନ୍ତର୍ଗତ ଜିରିତାଳ ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ମଧୁସୂଦନ ଓ ମା ସେହ୍ନଲତା ।  ସପ୍ତମ ଶ୍ରେଣୀରେ ପଢୁଥିବା ବେଳରୁ ସେ "ଭାରତୀୟ ନୃତ୍ୟ ସଙ୍ଗୀତ କଳା ପରିଷଦ"ରେ ସଙ୍ଗୀତ ଶିକ୍ଷା ଗ୍ରହଣ ଆରମ୍ଭ କରିଥିଲେ । ମୟୂରଭଞ୍ଜ ଜିଲ୍ଲାର ବୈଶିଙ୍ଗା କଲେଜରୁ ଯୁକ୍ତ ଦୁଇ ଓ ନିମ୍ସରୁ ଡିପ୍ଲୋମା ସହିତ, ସେ "ହରେକୃଷ୍ଣ ବେହେରା କଲେଜ ଅଫ ଆର୍ଟ ଆଣ୍ଡ କଲଚର"ରୁ ସଙ୍ଗୀତରେ ସ୍ନାତକ ଶିକ୍ଷାଲାଭ କରିଥିଲେ । ପରେ ଭୁବନେଶ୍ୱରସ୍ଥିତ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ସଙ୍ଗୀତରେ ସ୍ନାତକୋତ୍ତର ଲାଭ କରିଥିଲେ । ବିଭିନ୍ନ ସମୟରେ ସେ ଗୌରାଙ୍ଗ ଚରଣ ପ୍ରଧାନ, ରାମହରି ଦାଶ, ଧୀରଜ ମହାପାତ୍ର, ପ୍ରଦୀପ ପାତ୍ର, ରବିଶଙ୍କର ନାରାୟଣ ଆଦି ଗୁରୁଙ୍କଠାରୁ ସେ ସଙ୍ଗୀତ ଶିକ୍ଷା ଲାଭ କରିଛନ୍ତି । ଭଏସ ଅଫ ଓଡ଼ିଶା କାର୍ଯ୍ୟକ୍ରମରେ ଭାଗ ନେବା ଆଗରୁ ସେ ମେଡିସିନ ପ୍ରତିନିଧି ଭାବରେ ଓ ଏକ ଘରୋଇ ନର୍ସିଙ୍ଗ ହୋମରେ କିଛି ବର୍ଷ କାର୍ଯ୍ୟ କରିଥିଲେ । ଭଏସ ଅଫ ଓଡ଼ିଶା ତାଙ୍କ ଜୀବନରେ ଏକ ନିର୍ଣ୍ଣାୟକ ମୋଡ ଆଣିଥିଲା । ସେହି ପ୍ରତିଯୋଗିତାରେ ସେ ଶ୍ରେଷ୍ଠ କଣ୍ଠଶିଳ୍ପୀ ଭାବରେ ବଛାଯାଇଥିଲେ ଓ ଏହି ସଫଳତା ତାଙ୍କ ପାଇଁ ଓଡ଼ିଆ କଥାଚିତ୍ର ଜଗତକୁ ବାଟ କଢେଇଥିଲା ।  

## ଓଡ଼ିଆ କଥାଚିତ୍ରରେ ଅବଦାନ 
* ଅଗସ୍ତ୍ୟ
* ଟାଇଗର
* ଜବରଦସ୍ତ ପ୍ରେମିକା
* ଆଶିକ
* କିଏ ଦବ ଟକ୍କର

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଡର୍ମାଟୋଫାଇଟୋସିସ

**ଡର୍ମାଟୋଫାଇଟୋସିସ**, ଓଡ଼ିଆ ଭାଷାରେ **ଯାଦୁ** (ଇଂରାଜୀ ଭାଷାରେ **Dermatophytosis** ବା **tinea**, କଥିତ ଇଂରାଜୀ ଭାଷାରେ **ringworm**) ରୋଗ ଏକ କବକ ବା ଫିମ୍ପି ସଂକ୍ରମଣ (fungal infection) ଯୋଗୁ ଚର୍ମରେ (skin) ହୋଇଥାଏ । ଏଥିରେ ସ୍ୱାଭାବିକ ଭାବରେ ଲାଲ, ଗଲୁକାରୀ, କାତି ସମ୍ପନ୍ନ ଗୋଲାକାର ରାସ ହୁଏ । ରୋଗ ହୋଇଥିବା ସ୍ଥାନରେ ବାଳ ଉପୁଡ଼ିଯାଏ । ସଂକ୍ରମିତ ହେବାର ୪ରୁ ୧୪ଦିନ ପରେ ଏହାର ଲକ୍ଷଣ ଦେଖାଯାଏ । ଦେହର ଏକାଧିକ ସ୍ଥାନରେ ଏହି ରୋଗ ହୋଇପାରେ । ଏହାର ବାହ୍ୟ ଆକୃତି ଓ ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ରୋଗାକ୍ରାନ୍ତ ସ୍ଥାନରୁ ଚର୍ମ ସାମ୍ପଲ ନେଇ କଲଚର (culturing) କରି ବା ଅଣୁବୀକ୍ଷଣ ଯନ୍ତ୍ରରେ ଦେଖି ରୋଗ ନିର୍ଣ୍ଣୟ କରାଯାଏ ।

ଚର୍ମ ଓଦା ନ ରଖିଲେ, ଖାଲି ପାଦରେ ନ ଚାଲିଲେ ଓ ଅନ୍ୟର ବ୍ୟକ୍ତିଗତ ପଦାର୍ଥ ବ୍ୟବ‌ହାରର ଭାଗୀଦାର ନ ହେଲେ ଏହି ରୋଗ ପ୍ରତିରୋଧ କରିହୁଏ । 

ଜନସଂଖ୍ୟାର ପ୍ରାୟ ୨୦% ଲୋକ ଏହି ଯାଦୁ ରୋଗରେ ଆକ୍ରାନ୍ତ ହୋଇପାରନ୍ତି । ପୁରୁଷମାନଙ୍କରେ ଜଙ୍ଘ ମୂଳରେ ସାଧାରଣତଃ ଅଧିକ ଦେଖାଯାଏ ଓ ପୁରୁଷ ତ‌ଥା ମହିଳାଙ୍କର ଦେହ ତ‌ଥା ଖପୁରୀ ଆବରଣରେ ଏ ରୋଗ ହୁଏ । ଯାଦୁର ବର୍ଣ୍ଣନା ପୁରାତନ ଇତିହାସରେ (ancient history) ଦେଖିବାକୁ ମିଳେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଚର୍ମ ରୋଗ
କିରଣ ମୋରେ

** କିରଣ ଶଙ୍କର ମୋରେ** ( ଜନ୍ମ ୪ ସେପ୍ଟେମ୍ବର ୧୯୬୨ ) ଭାରତୀୟ କ୍ରିକେଟ ଦଳର ଜଣେ  ୱିକେଟ କିପର ।ସେ ୧୯୮୪ରୁ 1୧୯୯୩ ମଧ୍ୟରେ ଭାରତୀୟ ଜାତୀୟ ଦଳ ପାଇଁ ଖେଳିଥିଲେ । ସେ ୨୦୦୬ ଯାଏ ଭାରତୀୟ କ୍ରିକେଟର ସେଲେକ୍ସନ କମିଟିର ଚେୟାରମ୍ୟାନ ମଧ୍ୟ ଥିଲେ  । 

## କ୍ରିକେଟ ଜୀବନୀ 
କିରଣ ମୋରେ ୧୯୭୦ ଦଶକରେ ଭାରତୀୟ ୧୯ ବର୍ଷରୁ ତଳ ଜାତୀୟ ଦଳରେ ଖେଳୁଥିଲେ । ସେ ମୁମ୍ବାଇ ରରଫରୁ ଘରେଇ କ୍ରିକେଟ ଖେଳିବା ସହ , ଇଂଲଣ୍ଡ କାଉଣ୍ଟି ମଧ୍ୟ ଖେଳୁଥିଲେ । ପ୍ରଥମ କରି ସେ ଜାତୀୟ ଦଳରେ ୧୯୮୨/୮୩ରେ ୱେଷ୍ଟ ଇଣ୍ଡିଜ ଗସ୍ତ ପାଇଁ ବଛା ହେଇଥିଲେ ମଧ୍ୟ ସେ ସୟଦ କିରିମାନିଙ୍କ  ଉପସ୍ଥିତି ଯୋଗୁ ଆଦୌ ମେଚ ଖେଳିବାର ସୁଯୋଗ ପାଇ ନ ଥିଲେ । 

୧୯୮୩ /୮୪ରେ ଘରେଇ ରଣଜୀ ଟ୍ରଫିରେ ବରୋଦା ଦଳ ପାଇଁ ଉଭୟ ବ୍ୟାଟିଂ ଓ କିପିଙ୍ଗରେ  ସ୍ମରଣୀୟ ଖେଳ ଦେଖେଇ ଦଳକୁ ସେମିଫିନାଲ ପହଞ୍ଚିବାରେ ସାହାଯ୍ୟ କରିଥିଲେ । ପ୍ରଥମ କରି ସେ ଇଂଲଣ୍ଡ ବିପକ୍ଷରେ ୨ଟି ଏକଦିବସୀୟ ଅନ୍ତର୍ଜାତିକ ଖେଳି ଥିଲେ ୧୯୮୪ /୮୫ରେ । 

## ଅନ୍ତର୍ଜାତିକ କ୍ରିକେଟରେ ମୋରେ 
୧୯୮୫ ବିଶ୍ୱ ସିରିଜ କ୍ରିକେଟରେ କିରିମାନୀ ଆହତ ହେବା କାରଣରୁ ମୋରେ ଅବଶିଷ୍ଟ ମେଚ ଖେଳିବାର ସୁଯୋଗ ପାଇଲେ ଆଉ ନିଜ ସ୍ଥାନ ବଜାୟ ରଖିବାରେ ସଫଳ ହେଲେ । ସେହି ଦିନରୁ ୧୯୯୩ ଯାଏ କିରଣ ଭାରତୀୟ ଟେଷ୍ଟ ଦଳର ନିୟମିତ ୱିକେଟ କିପର ରହିଥିଲେ । ଏକଦିବସୀୟରେ କିନ୍ତୁ  ଭଲ ବ୍ୟାଟିଂ କରୁଥିବା ଅନ୍ୟ ଇକେଟ କିପରମାନେ ତାଙ୍କ ବଦଳରେ  ସ୍ଥାନ ପାଉଥିଲେ । 

କିରଣ ମୋରେ ତାଙ୍କର ପ୍ରଥମ ପୂର୍ଣ ସିରିଜ ଇଂଲଣ୍ଡ ସହ ଖେଳି ୩ଟି ଟେଷ୍ଟରେ  ରେକର୍ଡ ସଂଖ୍ୟକ 16ଟି କେଚ ନେଇଥିଲେ । ୧୯୮୬ର ଏହି ସିରିଜରେ ସେ ବ୍ୟାଟିଂ ମଧ୍ୟ ଉନ୍ନତ ହାର  ସହିତ  କରି ଦ୍ୱିତୀୟ ସ୍ଥାନରେ ଥିଲେ । ତାହା ପରେ ୱେଷ୍ଟ ଇଣ୍ଡିସ ଓ ପାକିସ୍ତାନ ସିରିଜରେ ମଧ୍ୟ ସେ ଉଭୟ କିପିଙ୍ଗ ଓ ବ୍ୟାଟିଂରେ  ଖୁବ ଭଲ ପ୍ରଦର୍ଶନ ଦେଇଥିଲେ । ୧୯୮୮/୮୯ ୱେଷ୍ଟ ଇଣ୍ଡିଜ ସିରିଜରେ ଏକ ଟେଷ୍ଟରେ ଗୋଟିଏ ମେଚରେ  ସେ ବିଶ୍ୱ ରେକର୍ଡ ୬ଟି ଷ୍ଟମ୍ପିଙ୍ଗ କରିଥିଲେ । 

୧୯୮୯/୯୦ରେ ସେ ଅଝାରୁଦ୍ଦିନଙ୍କ ଅଧୀନରେ ଉପଧିନାୟକ ଥିଲେ । ୧୯୯୨ ବିଶ୍ୱ କପରେ ମୋରେ ଜାଭେଦ ମିଆଦାଦଙ୍କ ସହ ପଡିଆରେ ବିବାଦରେ ଜଡ଼ିତ ହେଇଥିଲେ ଯାହା କି ଦର୍ଶକମାନେ ମନେ ରଖନ୍ତି । 

୧୯୯୪ ପରେ ତାଙ୍କର ଖେଳର ସ୍ତର ଘଟିବାକୁ ଆରମ୍ଭ ହେଲା ଓ ସେ ଜାତୀୟ ଦଳରେ ତାଙ୍କ ରାଜ୍ୟ ଦଳ ସାଥି ନୟନ ମୋଙ୍ଗିଆଙ୍କ  ଦ୍ୱାରା  ସ୍ଥାନ ଚ୍ୟୁତ ହେଲେ । 

 

## କ୍ରିକେଟ ପାଇଁ ଅନ୍ୟ ଅବଦାନ 
ମୋରେ ଅବସର ପରେ ଏକ କ୍ରିକେଟ ଏକାଡେମୀ ଖୋଲିଥିଲେ ଓ ୨୦୦୨ରୁ ୨୦୦୬ ଯାଏ ଜାତୀୟ କ୍ରିକେଟ ଦଳ ପାଇଁ ମନୋନୟନ   କମିଟିର ଚେୟାରମ୍ୟାନ ଥିଲେ । ସେ ମନୋନୟନ କମିଟିରେ ତାଙ୍କ କାର୍ଯ୍ୟକାଳ  ମଧ୍ୟରେ ଅନେକ ବରିଷ୍ଠ ଖେଳାଳିଙ୍କୁ ଦଳରୁ ବାହାର କରି ଯୁବ ପ୍ରତିଭାଙ୍କୁ ସ୍ଥାନ ଦେଇଥିଲେ । 

## References 

* Player profile: Kiran More&nbsp;from ESPNcricinfo
* Player profile: Kiran More&nbsp;from CricketArchive
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ନାନା ପାଟେକର

ବିଶ୍ୱନାଥ ନାନା ପାଟେକର ( ଜନ୍ମ ୧ ଜାନୁୟାରୀ ୧୯୫୧ ) ଜଣେ  ଭାରତୀୟ ଅଭିନେତା , ଲେଖକ ଓ ଫିଲ୍ମ ନିର୍ମାତା । 

## ବ୍ୟକ୍ତିଗତ ଜୀବନ 
ବିଶ୍ୱନାଥ ନାନା ପାଟେକରଙ୍କ  ଜନ୍ମ ୧, ଜାନୁୟାରୀ ୧୯୫୧ରେ ମହାରାଷ୍ଟ୍ର ମୁରାଦ ଜିଲ୍ଲାରେ ହେଇଥିଲା । ତାଙ୍କ ପିତା ଦିନକର ପାଟେକର ଜଣେ  କାର୍ପାସ ବ୍ୟବସାୟୀ ଥିଲେ । ମୁମ୍ବାଇର  ଜେ॰ଜେ ॰ ଇନ୍ସଟିଟିଉଟରେ  ବ୍ୟବହାରିକ କଳା ( Applied Art )ରେ ପଢ଼ି ଥିବା ନାନା, ନୀଳକାନ୍ତି ପଟେକରଙ୍କୁ ବିବାହ କରିଥିଲେ । ତାଙ୍କର ଜଣେ ପୁତ୍ର ସନ୍ତାନ ମଧ୍ୟ ଅଛି । ତେବେ ପରେ ତାଙ୍କର ବିବାହ ବିଚ୍ଛେଦ ହେଇଥିଲା । 

## ଫିଲ୍ମ ଅଭିନୟ ଜୀବନ 
ନାନା ପାଟେକର  ବିଭିନ୍ନ ପ୍ରକାର ଚରିତ୍ରରେ ଅଭିନୟ କରନ୍ତି  । ଏପରିକି ଖଳନାୟକର ଭୂମିକା ଭି ସେ ଅଭିନୟ କରିଛନ୍ତି । ହିନ୍ଦୀ ଛଡା ସେ ଅନେକ ମରାଠି ଫିଲ୍ମରେ ଭି ଅଭିନୟ କରିଛନ୍ତି ।ତାଙ୍କର ଫିଲ୍ମ 'ଗମନ' , 'ପ୍ରତିଘାତ', 'ମୋହରେ', 'ସାଲାମ ବମ୍ବେ' ଖୁବ ଲୋକପ୍ରିୟ । ଖଳନାୟକ ଭୂମିକାରେ ସେ 'ପରିନ୍ଦା'ରେ ଅଭିନୟ କରି 'ଜାତୀୟ ଫିଲ୍ମ ପୁରସ୍କାର' ଲାଭ କରିଥିଲେ ।  

ସେ ଖେଳ କୁଦରେ ମଧ୍ୟ ପାରଦର୍ଶିତା ଲାଭ କରିଥିଲେ । ରାଇଫଲ ଶୁଟିଙ୍ଗରେ ତାଙ୍କର ରୁଚି ରହିଛି । ଏଥିରେ ସେ ରାଜ୍ୟ ସ୍ତରୀୟ ପ୍ରତିଯୋଗୀତାରେ ମଧ୍ୟ ଯୋଗଦାନ କରିଛନ୍ତି । 

### ଗାୟକ ହିସାବରେ ନାନା 
ନାନା ପାଟେକାର ଫିଲ୍ମ 'ଜସବନ୍ତ' , 'ବାଜୁଦ'ଓ 'ଆଞ୍ଚ'ରେ ଗୀତ ମଧ୍ୟ ଗାଇଥିଲେ । 

### ଫିଲ୍ମ ନିର୍ଦ୍ଦେଶନା 
ନାନା ପାଟେକର 'ପ୍ରହାର' ନାମକ ଫିଲ୍ମରେ ନିର୍ଦ୍ଦେଶନା ଦେଇଥିଲେ ।'ପ୍ରହାର ' ଏକ ସାଧାରଣ ଧାରା ଚଳଚ୍ଚିତ୍ର ନ ହେଇ ଏକ  ନୂଆ ଧାରାର  ଚିତ୍ର ଭାବରେ ବହୁଳ ଆଦୃତ ହେଇଥିଲା ।

## ପୁରସ୍କାର ଓ ସମ୍ମାନ 
thumb|317x317_ପିକସେଲ|ଭାରତର ୪ତମ ଶ୍ରେଷ୍ଠ ନାଗରିକ ସମ୍ମାନ 'ପଦ୍ମଶ୍ରୀ '
* ନାନା ତାଙ୍କ ଅଭିନୟ ପାଇଁ ପଦ୍ମଶ୍ରୀ ଉପାଧି ପାଇଥିଲେ ୨୦୧୩ ରେ 
* ଫିଲ୍ମ ଫେୟାର ପୁରସ୍କାର ସେ ଶ୍ରେଷ୍ଠ ଅଭିନେତା , ଖଲାଭିନେତା , ସହ ଅଭିନେତା ସବୁ ବିଭାଗ ପାଇଁ ହାସଲ କରିଛନ୍ତି । 

## ଫିଲ୍ମୋଗ୍ରାଫୀ 
; ନିର୍ଦ୍ଦେଶକ ଭାବେ 

; ଅଭିନେତା ଭାବେ 

## ଦାତବ୍ୟତା ଓ ସମାଜସେବା  
 ସରଲ  ଓ ନିରାଡମ୍ବର  ଜୀବନ ଜାପନ କରୁଥିବା ନାନା ପାଟେକର  ବହୁତ ସମାଜସେବା କାର୍ଯ୍ୟ ମଧ୍ୟ କରିଥାନ୍ତି ।ଦେଶର ଲୌଣସି ଅଞ୍ଚଳରେ ପ୍ରକୃତିକ ଦୁର୍ବିପାକ ହେଲେ ନାନା ନିଜ ସାଧ୍ୟ ମତେ ସହାୟତା କରିଥାନ୍ତି ।  ସେ ବିହାର ବନ୍ୟା ପରେ ପୁନର୍ନିର୍ମାଣ ପାଇଁ ଅର୍ଥ ଦାନ କରିଥିଲେ । ସେ ତାଙ୍କର ରାଜ କପୁର ପୁରସ୍କାର ପାଇଁ ପାଇଥିବା ୧୦ ଲକ୍ଷ୍ ତାଙ୍କ ମଧ୍ୟ ମହାରାଷ୍ଟ୍ର ବନ୍ୟା ବିପିଡୀତଙ୍କ ପାଇଁ ଦାନ କରିଥିଲେ. । 

## References 
## External links 
* Internet Movie Database
* Nana's interview
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସର୍ଜିକାଲ ଆକ୍ରମଣ

**ସର୍ଜିକାଲ ଷ୍ଟ୍ରାଇକ** ଏକ ପ୍ରକାରର ସାମରିକ ଆକ୍ରମଣ । ଏଥିରେ କେବଳ ପ୍ରକୃତ ସାମରିକ ଲକ୍ଷ ଉପରେ ଆକ୍ରମଣ କରାଯାଇଥାଏ ବା ଏହିଭଳି କରିବା ଉଦ୍ଦେଶ୍ୟରେ ଏହି ଆକ୍ରମଣ ହୋଇଥାଏ । ଏଥିରେ ଆଖପାଖର କୌଣସି ଗାଡ଼ି, କୋଠା କିମ୍ବା ସର୍ବସାଧାରଣ ବସ୍ତୁ ଓ ବ୍ୟବସ୍ଥାର କ୍ଷତି ହୋଇନଥାଏ ।

ପ୍ରିସିସନ ବୋମାମାଡ଼ ସର୍ଜିକାଲ ଆକ୍ରମଣର ଏକ ଉଦାହରଣ । ଏହା ଉଡ଼ାଜାହାଜ ଉପରୁ କରାଯାଇଥାଏ ଓ କାର୍ପେଟ ବା ଅନ୍ଧାଧୁନିଆ ବୋମାମାଡ଼ଠାରୁ ଅଲଗା । ଦ୍ୱିତୀୟଟିରେ ଖୁବ ଅଧିକ ଆନୁଷଙ୍ଗିତ କ୍ଷତି ହେବା ସଙ୍ଗେ ସଙ୍ଗେ ବ୍ୟାପକ ଧ୍ୱଂସ ହୋଇଥାଏ । ତେବେ ଏଥିରେ ବେସାମରିକ ନାଗରିକଙ୍କ ଧନଜୀବନ କ୍ଷତି ହେବାର ସମ୍ଭାବନା ମଧ୍ୟ ଥାଏ । ୨୦୦୩ ଇରାକ ଯୁଦ୍ଧ ସମୟରେ ଯୁକ୍ତରାଷ୍ଟ୍ର ଆମେରିକା ଦ୍ୱାରା ବାଗଦାଦରେ ବୋମାମାଡ଼ ଏକ ସଂଗଠିତ ସର୍ଜିକାଲ ଆକ୍ରମଣର ଉଦାହରଣ । ଏହି ଯୁଦ୍ଧ "ସକ ଆଣ୍ଡ ଅ" ନାମରେ ଜଣା ଓ ଏଥିରେ ଆମେରିକା ଦ୍ୱାରା ସଦାମ ହୁସେନଙ୍କ ଅଧୀନରେ ପରିଚାଳିତ ବା'ଆଥିଷ୍ଟକୁ ଧ୍ୱଂସ କରିବା ଲକ୍ଷରେ ସରକାରୀ କୋଠାଘର ଓ ସାମରିକ ଲକ୍ଷସବୁ ଉପରେ ସଂଗଠିତ ଭାବେ ଆକ୍ରମଣ କରାଯାଇଥିଲା ।

## ଅଧିକ ପଠନ 
* ପଏଣ୍ଟ ଟାର୍ଗେଟ

## ଆଧାର 
ଶ୍ରେଣୀ:୧୯୪୫ ପରର ରଣକୌଶଳ
ଶ୍ରେଣୀ:ଲକ୍ଷଭେଦ (ରଣକୌଶଳ)
ମନି ପ୍ଲାଣ୍ଟ

thumb|ମନି ପ୍ଲାଣ୍ଟ ପତ୍ର
***ମନି ପ୍ଲାଣ୍ଟକୁ ଜୀବବି Epipremnum aureum*** is a species of flowering plant in the family of Araceae, native in Mo'orea, French Polynesia. The species is a popular houseplant in temperate regions, but has also become naturalised in tropical and sub-tropical forests worldwide, including northern Australia, Southeast Asia, India, Pakistan, Nepal, Bangladesh, Hawaii and the West Indies, where it has caused severe ecological damage in some cases.

## ଆଧାର 
ଶ୍ରେଣୀ:ଓଡ଼ିଶାର ଉଦ୍ଭିଦ
ମିସେଲ ବାଚେଲେଟ

**ଭେରୋନିକା ମିସେଲ ବାଚେଲେଟ ଜେରିଆ** (; ଜନ୍ମ ୨୯ ସେପ୍ଟେମ୍ବର ୧୯୫୧) ଜଣେ ଚିଲି ସୋସିଆଲିଷ୍ଟ ପାର୍ଟି ରାଜନେତା । ସେ ଚିଲିର ରାଷ୍ଟ୍ରପତି ଭାବେ ୨୦୧୪ ମସିହା ମାର୍ଚ୍ଚ ୧୧ଠାରୁ କାର୍ଯ୍ୟକରୁଛନ୍ତି । ସେ ଆଗରୁ ୨୦୦୬ରୁ ୨୯୧୦ ଯାଏ ରାଷ୍ଟ୍ରପତି ଭାବେ କାର୍ଯ୍ୟକରିଥିଲେ । ସେ ଆଗରୁ ୨୦୦୬ରୁ ୨୦୧୦ ଯାଏ ରାଷ୍ଟ୍ରପତି ଭାବେ କାମ କରି ଦେଶର ପ୍ରଥମ ମହିଳା ରାଷ୍ଟ୍ରପତି ହୋଇଥିଲେ । ରାଷ୍ଟ୍ରପତି ପଦରୁ ଅବସର ନେବା ପରେ ସଙ୍ଗେ ସଙ୍ଗେ ଆଉଥରେ ସେହି ନିର୍ବାଚିତ ହେବା ନିୟମ ନ ଥିବାରୁ ସେ ନବଗଠିତ ମିଳିତ ଜାତିସଂଘ ଲିଙ୍ଗଗତ ସମତା ଓ ନାରୀ ସଶକ୍ତିକରଣ ସଂଘ (ଇଉଏନ ଉଇମେନ)ର କାର୍ଯ୍ୟନିର୍ବାହୀ ପରିଚାଳକ ଭାବେ ନିଯୁକ୍ତ ହୋଇଥିଲେ । ୨୦୧୩ ଡିସେମ୍ବରରେ ବାଚେଲେଟ ଚିଲିର ରାଷ୍ଟ୍ରପତି ଭାବେ ନିଜେ ୨୦୦୬ ମସିହାରେ ପାଇଥିବା ୫୩.୫% ବହୁମତରୁ ଅଧିକ ୬୨% ବହୁମତ ସହ ପୁନର୍ନିବାଚିତ ହୋଇଥିଲେ । ୧୯୩୨ ପରଠାରୁ ପ୍ରତିଯୋଗିତାମୂଳକ ନିର୍ବାଚନରେ ଚିଲିର ରାଷ୍ଟ୍ରପତି ଭାର ଦୁଇଥର ଗ୍ରହଣ କରିବାରେ ସେ ପ୍ରଥମ ବ୍ୟକ୍ତି  ।

ବାଚେଲେଟ ଜଣେ ଡାକ୍ତର ଭାବେ ମୁଖ୍ୟତଃ ସାମରିକ କୌଶଳ ଅଧ୍ୟୟନ କରି ପ୍ରଥମେ ସ୍ୱାସ୍ଥ୍ୟ ମନ୍ତ୍ରୀ ଭାବେ ଓ ପରେ ତାଙ୍କ ରାଷ୍ଟ୍ରପତିତ୍ୱ ଆଗରୁ ଥିବା ରାଷ୍ଟ୍ରପତି ରିକାର୍ଡ଼ ଲାଗୋସଙ୍କ ମନ୍ତ୍ରୀମଣ୍ଡଳରେ ପ୍ରତିରକ୍ଷା ମନ୍ତ୍ରୀ ଭାବେ କାର୍ଯ୍ୟକରିଥିଲେ । ସେ ତିନୋଟି ସନ୍ତାନର ଜନନୀ ଓ ତାଙ୍କ ବରଙ୍କଠାରୁ ଅଲଗା ରହନ୍ତି । ସେ ଜଣେ ଅଜ୍ଞାନବାଦୀ । ତାଙ୍କ ମାତୃଭାଷା ସ୍ପାନିସ ଛଡ଼ା ସେ ବିଭିନ୍ନ ବାକପଟୁତା ସଙ୍ଗେ ଇଂରାଜୀ, ଜର୍ମାନ, ପର୍ତ୍ତୁଗୀଜ ଓ ଫରାସୀ ଭାଷା କ ହିପାରନ୍ତି ।

## ବୃତ୍ତଚିତ୍ର 
* *ମିସେଲ ବାଚେଲେଟ - ସିମ୍ବଲ ଡେସ ନୁଏନ ଚିଲି* (ଏବ ଡେମାଣ୍ଟ/SWR, ୨୦୦୪)
* *ଲା ହିଜା ଡେଲ ଯେନେରାଲ* ["ଜେନେରାଲଙ୍କ ଝିଅ"] (ମାରିଆ ଏଲେନା ଉଡ଼/୨୦୦୬)

## ପ୍ରକାଶନ 
* ବାଚେଲେଟ, ମିସେଲ. ୨୦୦୨. Los estudios comparados y la relación civil-militar.  "Reflexiones tras una década de consolidación democrática en Chile" , *Revista Fuerzas Armadas y Sociedad*, 17(4): 29-35.

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଯମ

ହିନ୍ଦୁ ଧର୍ମ ଅନୁସାରେ ଯମ ହେଉଛନ୍ତି ମୃତ୍ୟୁର ଦେବତା।. 
ଯମଙ୍କୁ ହିନ୍ଦୁ ଧର୍ମରେ ବିଭିନ୍ନ ଭୁମିକାରେ ଦର୍ଶାଯାଇଥାଏ। ପୁରାଣ ରେ ଯମଙ୍କୁ ସଦାବେଳେ ନ୍ୟାୟ ଓ ଧର୍ମର ଦେବତା ଭାବେ ପୂଜା କରାଯାଇଥାଏ କିମ୍ବା ବର୍ଣନ କରାଯାଇଥାଏ।

ଯମଙ୍କ ବିବରଣୀ ବୁଦ୍ଧ ଧର୍ମରେ ମଧ୍ୟ ଅଛି। ବୁଦ୍ଧ ଧର୍ମରେ ଯମଙ୍କୁ ବିଭିନ୍ନ କାହାଣୀରେ ବର୍ଣ୍ଣନା କରାଯାଇଛି।

## ବର୍ଣ୍ଣନା 
thumb|ଦଣ୍ଡ ଧରିଛନ୍ତି ଯମ
ଯମ ମୃତ୍ୟୁର ଦେବତା, ପୁରାଣ ଅନୁସାରେ ତାଙ୍କୁ କାଳ, ଜ୍ୱର, ବ୍ୟାଧି , କ୍ରୋଧ ଓ ଅସୁୟ ସାହାୟତା କରନ୍ତି।କଥା ଉପନିଷଧ ଅନୁସାରେ ଯମ ନ‌ଚିକେତଙ୍କ ଗୁରୁ ଥିଲେ, ସେ ଯମଙ୍କଠାରୁ ଜୀବନ, ମୃତ୍ୟୁ, ଆତ୍ମା ଓ ମୋକ୍ଷ୍ୟ ବିଷୟରେ ଜାଣିବାକୁ ପାଇଥିଲେ।ମହାଭାରତ ଅନୁସାରେ, ଯମ ଯୁଧିଷ୍ଠିରଙ୍କ ପିତା ଥିଲେ।

## ଆଧାର 
ଶ୍ରେଣୀ:ହିନ୍ଦୁ ଦେବତା